Source: https://ro.scribd.com/document/11800671/Transparenta-Decizionala-in-Admini-Stratia-Publica
Timestamp: 2020-08-12 19:08:45+00:00
Document Index: 33344303

Matched Legal Cases: ['Articolul 1', 'Articolul 1', 'articolul 4', 'articolul 4', 'Articolul 2', 'articolul 1', 'articolul 3', 'Articolul 4', 'Articolul 4', 'Articolul 5', 'Articolul 7', 'Articolul 8', 'Articolul 9', 'Articolul 9', 'Articolul 10', 'Articolul 11', 'articolul 6', 'Articolul 12', 'articolul 4', 'Articolul 13', 'Articolul 14', 'Articolul 15', 'Articolul 17', 'Articolul 5', 'Articolul 6', 'Articolul 7', 'Articolul 17', 'Articolul 50']

Lipsa transparentei decizionale, alaturi de alte carente ale activitatii de reglementare, conduce la increderea scazuta a societatii in forta si importanta actelor normative. Absenta consultarilor face ca normele sa fie frecvent modificate sau inlocuite, lucru ce determina o accentuata instabilitate legislativa si nu ofera siguranta necesara cadrului legal existent in Romania. Aplicarea reala a principiului transparentei ar duce la o mai mare incredere in legi si reglementari, din moment ce ele au fost adoptate cu consultarea celor interesati. Increderea in cadrul legal va avea ca rezultat un mai mare grad de respectare a legii, cu consecinte pozitive asupra dezvoltarii economice si a mentinerii unor relatii de cooperare intre aparatul guvernamental si societate. Daca esti functionar public, ales local, daca lucrezi pentru o organizatie neguvernamentala sau daca esti un cetatean ca multi altii, ghidul Transparenta decizionala in administratia publica te introduce in ceeea ce inseamna transparenta decizionala si in modul in care aceasta trebuie aplicata la nivelul administratiei publice din Romania. Daca lucrezi pentru o organizatie neguvernamentala sau de afaceri sau daca esti simplu cetatean, ghidul te pregateste sa influentezi deciziile si politicile care se iau in numele tau si care te afecteaza. Daca esti functionar public sau ales, ghidul te ajuta sa organizezi cadrul institutional si procedural, astfel incat sa incurajezi si sa profiti de contributiile societatii civile la luarea deciziei, care iti apartine. Aceasta publicatie este produsa de catre Transparency International Romania si de Asociatia Pro Democratia in cadrul proiectului "Lege si transparenta" cu sprijinul financiar al Unuinii Europene prin programul Phare Societate Civila 2004 si al Agentiei pentru Strategii Guvernamentale prin programul "O Romanie Transparenta".
salvareSalvați Transparenta Decizionala in Admini Stratia Publica pentru mai târziu
în administraţia publică
Acest ghid a fost produs de Transparency International Romania | Asociaţia Română
pentru Transparenţă şi Asociaţia Pro Democraţia în cadrul proiectului Lege şi
transparenţă, finanţat de Uniunea Europeană prin programul Phare.
Ghidul “Transparenţa decizională în administraţia publică” a fost publicat cu sprijinul
financiar al Agenţiei pentru Strategii Guvernamentale (în cadrul programului România
© Dreptul de autor
Toate drepturile su nt rezervate Asociaţiei Române pentru Transparen ţă (ART). Publicaţia ori părţi
ale acesteia pot fi reproduse numai cu permisiunea ART.
Conţinutul acestui material are la bază informaţii din ghidul realizat de Oana Zăbavă, Laura Ştefan şi
Ion Georgescu, în cadrul proiectului „Transparenţa procesului de reglementare în administraţia
publică".
Transparency International - Romania | Asociaţia Pro Democraţia
Asociaţia Română pentru Transparenţă Bd. Mareşal Al. Averescu, nr.17, Pavilion F, etaj
Bd. N. Bălcescu 21, Et. 2, Sector 1, Bucureşti 3, Sector 1, Bucureşti
tel-fax: (021) 317 7169 Tel-fax: (021) 222 8245 / 222 8254
office@transparency.org.ro E-mail:apd@apd.ro
www.transparency.org.ro Web: www.apd.ro
II. Prezentarea legii transparenţei decizionale 7
III. Recomandări pentru organele administraţiei 13
IV. Recomandări pentru cetăţeni şi ONG 25
V. Mijloacele la dispoziţia ONG pentru 37
monitorizarea implementării legii transparenţei
ANEXĂ I Tabel de conformitate referitor la respectarea 39
procedurilor stabilite prin Legea 52/2003 privind
ANEXĂ II Legea 52/2003 privind transparenţa decizională 43
De ce este importantă transparenţa?
Din totalul actelor normative emise în România, majoritatea covârşitoare sunt creaţia
puterii executive. Dincolo de normele emise direct de Guvern prin intermediul ordonanţelor şi a
ordonanţelor de urgenţă, marea majoritate a legilor adoptate de Parlament sunt iniţiate de
Guvern, fiind redactate în cadrul instituţiilor administraţiei publice. În aplicarea legilor şi
ordonanţelor, Guvernul, ministerele, alte instituţii statale centrale sau de la nivel local, dar şi
toate instituţiile administraţiei publice locale emit în mod continuu un mare număr de acte
normative.1 Tot acest corp de legislaţie apare şi este frecvent modificat fără implicarea celor
interesaţi, fie că sunt cei care urmează să aplice actele respective sau cei a căror activitate este
reglementată prin acestea.
Lipsa transparenţei decizionale, alături de alte carenţe ale activităţii de reglementare,
conduce la încrederea scăzută a societăţii în forţa şi importanţa actelor normative. Absenţa
consultărilor face ca normele să fie frecvent modificate sau înlocuite, lucru ce determină o
accentuată instabilitate legislativă şi nu oferă siguranţa necesară cadrului legal existent în
România. Aplicarea reală a principiului transparenţei ar duce la o mai mare încredere în legi şi
reglementări, din moment ce ele au fost adoptate cu consultarea celor interesaţi. Încrederea în
cadrul legal va avea ca rezultat un mai mare grad de respectare a legii, cu consecinţe pozitive
asupra dezvoltării economice şi a menţinerii unor relaţii de cooperare între aparatul
guvernamental şi societate.
Parcursul proiectului Legii transparenţei
În Noiembrie 2000, IRIS Center România a demarat proiectul „Transparenţa în
activitatea administraţiei publice” care propunea introducerea principiilor „sunshine law" în
procesul de elaborare a actelor normative. Proiectul se adresează atât administraţiei publice
centrale, cât şi locale, prevederile sale vizând atât actele administrative normative cât şi actele
administrative individuale.
Proiectul de act normativ propus administraţiei centrale prevedea, în ceea ce priveşte
actele administrative normative, stabilirea unor proceduri care să asigure participarea publicului
la procesul de adoptare a acestor acte prin instituirea în sarcina administraţiei publice a
obligaţiilor de a publica actul normativ înainte de adoptare, de a primi propunerile scrise de
modificare a acestuia şi de a organiza audieri publice în măsura în care acestea ar fi solicitate. De
asemenea, prin proiect se lărgea dreptul de iniţiativă legislativă şi se introduceau proceduri care
să permită analizarea impactului reglementărilor propuse.
La nivel central, IRIS Center România a organizat numeroase întâlniri şi seminarii la care
au participat instituţii publice, reprezentanţi ai mediului de afaceri şi ai organizaţiilor
neguvernamentale în scopul de a obţine comentarii la proiectul de act normativ propus. Dintre
instituţiile publice implicate în acest proces de consultări amintim: Ministerul Informaţiilor Publice,
Ministerul Dezvoltării şi Prognozei, Ministerul Afacerilor Externe, Ministerul Administraţiei Publice,
Ministerul Întreprinderilor Mici şi Mijlocii şi al Cooperaţiei şi Ministerul Turismului.
Din decembrie 2001, IRIS Center a început consultări cu Ministerul Informaţiilor Publice
referitor la elaborarea proiectului de lege privind transparenţa decizională în administraţia publică.
În urma consultărilor, Ministerul Informaţiilor Publice a început procesul de redactare a propriului
proiect de lege, vizând participarea publicului în procesul de elaborare a actelor administrative
normative şi asigurarea caracterului public al şedinţelor autorităţilor publice. Acest proiect de lege
a fost adus la cunoştinţa publicului de către Ministerul Informaţiilor Publice pe data de 16 aprilie
În cursul anului 2001, spre exemplu, Parlamentul a adoptat 796 de legi în timp ce Guvernul a adoptat 88 de
ordonanţe şi 195 de ordonanţe de urgenţă. Tot în 2001, au fost adoptate 1366 de Hotărâri de Guvern, dintre
care 1320 au fost publicate în Monitorul Oficial. Ministerele şi alte instituţii ale administraţiei centrale au adoptat
729 de ordine care au fost publicate în Monitorul Oficial. Aceste date au fost obţinute folosind baza de date
legislativă a programului LEGE4.
2002 prin intermediul unei conferinţe de presă. Pe data de 22 aprilie 2002, Ministerul
Informaţiilor Publice împreună cu IRIS Center au organizat o dezbatere publică pe tema
proiectului de lege prezentat de Minister, dezbatere la care au participat reprezentanţi ai mediului
politic, ai organizaţiilor neguvernamentale, ai mediului de afaceri şi ai unor instituţii publice.
Pe lângă amendamentele formulate în cadrul dezbaterilor, IRIS Center România şi
Asociaţia Româna pentru Transparenţă au transmis în scris Ministerului Informaţiilor Publice o
serie de sugestii de îmbunătăţire a actului normativ propus. Mai mult decât atât, IRIS Center
România şi Asociaţia Româna pentru Transparenţă au făcut lobby pentru introducerea unei serii
de amendamente la proiectul de lege, pe parcursul procedurii legislative din cele două Camere ale
Parlamentului României. Amendamentele propuse2 au fost rezultatul unei runde de consultări cu
organizaţii ale societăţii civile şi instituţii ale administraţiei publice locale.
Dacă eşti funcţionar public, ales local, dacă lucrezi pentru o organizaţie
neguvernamentală sau dacă eşti un cetăţean ca mulţi alţii, ghidul te introduce în ceeea ce
înseamnă transparenţa decizională şi în modul în care aceasta trebuie aplicată la nivelul
administraţiei publice din România. Dacă lucrezi pentru o organizaţie neguvernamentală sau de
afaceri sau dacă eşti simplu cetăţean, ghidul te pregăteşte să influenţezi deciziile şi politicile care
se iau în numele tău şi care te afectează. Dacă eşti funcţionar public sau ales, ghidul te ajută să
organizezi cadrul instituţional şi procedural, astfel încât să încurajezi şi să profiţi de contribuţiile
societăţii civile la luarea deciziei, care îţi aparţine.
A se vedea http://www.transparency.org.ro/Proj%20details/amendamente.htm.
II. Prezentarea legii transparenţei decizionale
Ce este legea transparenţei?
Legea transparenţei asigură deschiderea activităţii administraţiei publice centrale şi
locale către cetăţeni prin intermediul a două mecanisme importante:
1. Participarea publicului la procesul de elaborare a reglementărilor;
2. Participarea publicului la procesul de luare a deciziilor.
Ce nu este legea transparenţei?
Legea transparenţei nu trebuie confundată cu legea privind accesul la informaţiile de
interes public şi nici cu democraţia directă. Spre deosebire de legea accesului la informaţiile de
interes public, care permite accesul cetăţeanului la informaţiile publice gestionate de diverse
entităţi publice, legea transparenţei oferă posibilitatea cetăţenilor de a participa activ la procesul
de elaborare de reglementări prin sugestii adresate autorităţilor administraţiei publice.
De asemenea, spre deosebire de democraţia directă, legea transparenţei nu conferă
cetăţenilor dreptul de a lua decizia finală cu privire la reglementările care vor fi adoptate. Acest
rol va fi în continuare asumat de autorităţile administraţiei publice care vor decide dacă includ sau
nu în proictele de reglementări informaţiile şi sugestiile primite din partea cetăţenilor,
organizaţiilor neguvernamentale şi asociaţiile de afaceri.
Legea transparenţei implică o colaborare între doi parteneri: administraţia publică şi
destinatarii reglementărilor elaborate de aceasta (cetăţeni, organizaţii neguvernamentale,
asociaţii de afaceri). Pe lângă administraţia publică, legea face referire la instituţii publice şi la
servicii publice, deşi aceste organisme nu au atribuţii directe în procesul de adoptare a
reglementărilor.
Autorităţile administraţiei publice centrale şi locale, precum şi celelalte instituţii publice
care utilizează resurse financiare publice au obligaţia de a face publice proiectele de reglementări
înainte ca acestea să fie adoptate. După acest moment, destinatarii reglementărilor, persoane
fizice sau juridice, au posibilitatea de a formula sugestii şi recomandări cu privire la
reglementările care le-au fost prezentate în stadiu de proiect. Sugestiile astfel formulate vor fi
analizate de către autorităţile iniţiatoare care vor decide asupra necesităţii includerii în textul final
al reglementărilor. Cu privire la participarea publicului la procesul de luare a deciziilor, legea
prevede posibilitatea celor interesaţi de a participa şi de a-şi exprima punctele de vedere în cadrul
şedinţelor organismelor menţionate mai sus.
Care sunt beneficiile legii?
a) Pentru administraţia publică:
• obţine în mod gratuit informaţii suplimentare cu privire la sectoarele de activitate care
urmează să fie afectate de reglementările propuse;
• explică necesitatea reglementărilor propuse;
• înlătură problemele de implementare a reglementărilor datorate necunoaşterii acestora de
către destinatari;
• înlătură problemele de implementare datorate deficienţelor de redactare ale
reglementărilor;
• câştigă încrederea opiniei publice.
b) Pentru beneficiarii reglementărilor:
• iau cunoştinţă de proiectele de reglementări propuse de administraţia publică;
• îşi exprimă punctele de vedere cu privire la aceste proiectele;
• îşi adaptează activitatea din timp la cerinţele care urmează a fi introduse.
CAPITOLUL I — Dispoziţii generale
Articolul 1 – Cadrul general
Articolul 1 stabileşte instituţiile care intră sub incidenţa prevederilor acestui act
normativ: autorităţile administraţiei publice centrale şi locale, precum şi instituţiile publice care
utilizează resurse financiare publice. Aceste prevederi trebuie corelate cu precizările introduse de
articolul 4 care defineşte noţiunile de „autorităţi ale administraţiei publice centrale” şi „autorităţi
ale administraţiei publice locale” (vezi articolul 4).
Un element esenţial introdus de acest prim articol este precizarea că prevederile prezentei
legi trebuie interpretate stabilind standarde minimale impuse administraţiei publice şi instituţiilor
publice în relaţia lor cu persoanele fizice sau juridice. Această precizare conduce la concluzia ca
acele autorităţi ale administraţiei publice care doresc să introducă standarde de transparenţă mai
ridicate în relaţia lor cu cetăţenii pot face acest lucru fără a intra în contradicţie cu prevederile
acestei legi. Precizarea reflectă o realitate a practicii admnistrative româneşti din care se pot cita
multiple exemple de autorităţi administrative care aplică procedee de participare cetăţenească
înainte de a adopta decizii de importanţă deosebită. Legea tinde să stabiliească standarde minime
general valabile pentru toate autorităţile administraţiei publice, centrale sau locale, asigurând pe
de altă parte şi posibilitatea depăşirii acestor standarde de către autorităţile aministrative mai
În alineatul 2 al primului articol, legea stabileşte scopurile principale pe care îşi propune să
le atingă: mărirea gradului de responsabilitate a administraţiei publice faţă de cetăţean,
stimularea participării active a cetăţenilor în procesul de luare a deciziilor şi creşterea gradului de
transparenţă la nivelul întregii administraţii publice.
Articolul 2 – Principii
Pentru atingerea scopurilor prevăzute la articolul 1(2), legea stabileşte anumite principii:
informarea prealabilă a persoanelor asupra problemelor de interes public, consultarea cetăţenilor
cu privire la proiectele de acte normative şi participarea activă a cetăţenilor la procesul de luare a
deciziilor şi la elaborarea de acte normative. Aceste principii stau la baza procedurilor detaliate
prezentate în cadrul capitolelor următoare.
Pentru a evita riscurile de interpretare diferenţiată a acestei legi, articolul 3 defineşte
termenii şi procedeele care sunt utilizate în continuare. Noţiunile vizate sunt: act normativ, luarea
deciziei, elaborarea de acte normative, recomandare, obligaţie de transparenţă, asociaţie legal
constituită, minuta, ordine de precădere, şedinţa publică. În acelaşi context trebuie precizat faptul
că prevederile articolului 3 necesită corelări cu alte acte normative deja în vigoare – ex. Asociaţie
legal constituită.
Cetăţenii sunt toţi cetăţenii României, în condiţiile Constituţiei şi a legii cetăţeniei române
(nr. 21/1991 republicată cu modificările ulterioare). Exercitarea drepturilor prevăzute de legea
transparenţei poate fi făcută, din momentul dobândirii cetăţeniei, fără deosebire de rasă,
naţionalitate, origine etnică, limbă, religie, sex, opinie, apartenenţă politică, avere sau origine
socială. Din formularea actuală a textului de lege reiese că cetăţenii străini sau apatrizii, inclusiv
cei rezidenţi în România, nu se pot folosi de mecanismele create de prezenta lege. Ei însă pot
apela la organizaţiile legal constituite pentru a putea beneficia de drepturile prevăzute de lege.
Asociaţiile legal constituite reprezintă, în sensul legii transparenţei, „orice organizaţie
civică, sindicală, patronală sau orice alt grup asociativ de reprezentare civică”. Astfel, din
formularea legii reiese că poate fi considerată asociaţie legal constituită:
• orice organizaţie neguvernamentală constituită în temeiul Ordonanţei 26/2000 privind
asociaţiile şi fundaţiile sau a legii anterioare în materie (Legea „Mârzescu”, nr. 21/1924).
Ele includ, spre exemplu, asociaţii patronale, asociaţii de proprietari, etc.
• sindicatele, federaţii, confederaţiile şi uniunile sindicale reglementate de legea sindicatelor,
Legea 54/2003;
• alte asociaţii recunoscute de lege, cum ar fi Camerele de Comerţ sau asociaţiile cu
personalitate juridică create potrivit procedurilor Fondului Român de Dezvoltare Socială.
Articolul 4 – Autorităţi publice supuse prevederilor prezentei legi
Articolul 4 al acestei legi face referire la autorităţi ale administraţiei publice, excluzând
din sfera de aplicare puterea legislativă (Parlamentul) şi puterea judecătorească. Alineatele a) şi
b) ale acestui articol aduc precizări suplimentare cu privire la conţinutul noţiunilor de autorităţi ale
În cadrul autorităţilor administraţiei publice centrale se includ: ministerele (iar nu
Guvernul), alte organe ale administraţiei publice subordonate Guvernului sau ministerelor, servicii
publice descentralizate şi autorităţi administrative autonome. Câteva precizări se impun cu privire
la aceste instituţii:
• Guvernul nu este menţionat în această enumerare, deşi iniţial textul proiectului de lege
conţinea prevederi în acest sens. S-a argumentat în sensul că orice act normativ adoptat
de Guvern este rezultatul unei iniţiative aparţinând unui minister şi că, în aceste condiţii,
obligaţia de transparenţă îi incumbă autorităţii iniţiatoare la care legea face referire.
Aşadar, deşi Guvernul nu apare în mod explicit printre destinatarii acestei legi, actele
adoptate de acest organ vor fi supuse dezbaterilor publice prin grija instituţiei iniţiatoare.
• Referirea la servicii publice descentralizate este excesivă din cauza faptului că aceste
instituţii nu au atribuţii în domeniul adoptării actelor normative.
• Referirea la autorităţile administrative autonome este salutară, prin prisma posibilităţii de
transparentizare a activităţii acestor instituţii relativă la adoptarea de reglementări cu
impact asupra unei categorii largi de persoane fizice sau juridice.
În cadrul autorităţilor administraţiei publice locale legea include: consiliile judeţene,
consiliile locale, primăriile, instituţiile şi serviciile publice de interes local sau judeţean. Menţiunile
făcute anterior cu privire la serviciile publice se menţin şi în cadrul acestui paragraf.
Articolul 5 – Excepţii
Acest articol stabileşte în mod limitativ situaţiile care constituie excepţii de la această
lege. Câteva precizări cu privire la redactarea acestui articol se impun înainte de a trece la analiza
în profunzime a prevederilor sale.
Redactarea părţii introductive a acestui articol este defectuoasă din punctul de vedere al
aplicării unui regim identic proceselor de elaborare a actelor normative, pe de o parte, şi
şedinţelor publice, pe de altă parte. Dacă în ceea ce priveşte şedinţele publice în cadrul cărora se
discută probleme care implică referiri la date personale, cerinţa secretizării este justificată, nu
acelaşi lucru se poate afirma cu privire la procesul de elaborare a actelor normative în conţinutul
cărora acest tip de informaţii nu va fi niciodată integrat ca atare. Soluţia ar fi fost tratarea
separată a excepţiilor privitoare la elaborarea actelor normative de cele privitoare la şedinţele
Cerinţa de a asigura secretul cu privire la elaborarea actelor normative, în condiţiile acestui
articol, apare ca lipsită de temei în condiţiile în care după adoptare actele normative se publică.
În aceste condiţii nu pot fi invocate raţiuni ţinând de necesitatea de a asigura secretul cu privire
la conţinutul reglementărilor, dat fiind că însăşi raţiunea publicării este aceea de a face cunoscut
actul normativ publicului. Acest tip de argumentaţie ar putea fi relevantă în cazul actelor
normative care nu se publică în Monitorul Oficial – cele care au caracter militar.
Ca notă generală se poate afirma că redactarea acestui articol este realizată în termeni
generali, fapt susceptibil de a genera dificultăţi în aplicarea legii.
CAPITOLUL al II-lea — Proceduri privind participarea cetăţenilor şi a asociaţiilor legal
constituite la procesele de elaborare a actelor nomative şi de luare a deciziilor
În economia acestei reglementări, capitolul doi joacă rolul substanţial, înglobând
prevederile esenţiale ale legii. Diferenţierea realizată în titlu între procesul de elaborare a actelor
nomative şi procesul de luare a deciziilor corespunde celor două secţiuni ale acestui capitol,
fiecare vizând una dintre cele două probleme.
Această secţiune a legii este compusă dintr-un singur articol care stabileşte mecanismele
prin intermediul cărora cetăţenii pot interveni în activitatea de elaborare de acte normative.
Primele alineate al articolului 6 tratează aspecte referitoare la informarea publicului cu privire la
conţinutul proiectelor de acte normative prin intermediul unui anunţ. Anunţul conţine: o notă de
fundamentare, o expunere de motive, un referat de aprobare cu privire la necesitatea adoptării
actului normativ propus, textul complet al actului, data şi termenul limită până la care cei
interesaţi pot trimite comentarii. Anunţul se aduce la cunoştinţa publică cu cel puţin 30 de zile
înainte de supunerea actului normativ spre analiză, avizare şi adoptare.
Pe lângă informarea cu caracter general, care se adresează unui grup ţintă nediferenţiat în
funcţie de interesele sale concrete, legea prevede şi modalităţi de informare direcţionată spre
anumite grupuri de interese. Ca metode de informare generală legea menţionează afişarea
proiectului de act normativ pe site-ul propriu şi într-un spaţiu accesibil publicului, precum şi
transmiterea proiectului către mass-media. Observăm că în legătură cu ultima metodă de
informare, transmiterea către presă, legiuitorul nu leagă îndeplinirea obligaţiei de apariţia sau
neapariţia informaţiei în presă, ci doar de transmiterea acesteia către mass-media. Metoda de
informare directă constă în obligaţia autorităţilor publice de a transmite proiectele de acte
normative către toţi cei care au depus o cerere în acest sens. Cu privire la actele normative cu
relevanţă asupra mediului de afaceri, legea conţine o dispoziţie de favoare, obligând iniţiatorul să
transmită anunţul asociaţiilor de afaceri şi altor asociaţii legal constituite chiar în lipsa unei cereri
de informare depuse de aceste organisme. Din redactarea acestui articol rezultă faptul că aceste
acţiuni de informare sunt cumulative.
Corelativ obligaţiei autorităţilor publice de a informa cetăţenii cu privire la intenţia de a
elabora acte normative, apare o altă obligaţie, aceea de a pune la dispoziţia cetăţenilor o
perioadă de 10 zile, în cadrul termenului mare de 30 de zile, pentru primirea sugestiilor şi
comentariilor pe marginea reglementărilor propuse. Persoana responsabilă de relaţia cu
societatea civilă va coordona activitatea de primire a sugestiilor şi comentariilor.
Dacă o asociaţie legal constituită sau o altă autoritate publică solicită în scris organizarea
de dezbateri publice pe marginea actului normativ propus, autoritatea iniţiatoare este obligată să
decidă organizarea acestor dezbateri. Anunţul cu privire la organizarea dezbaterilor se va face cu
cel mult 10 zile înainte de organizarea lor efectivă, şi va conţine data şi locul întâlnirii.
Comentariile relevante primite de la societatea civilă în scris sau prin intermediul luărilor
de cuvânt în cadrul dezbaterilor publice vor fi introduse în textul actului normativ înainte de
transmiterea acestuia spre analiză şi aprobare.
Alineatul 9 al articolului 6 prevede că actele normative elaborate în situaţii de urgenţă nu
se supun procedurii prevăzute anterior. Se vorbeşte despre situaţii excepţionale care impun
adoptarea de soluţii imediate pentru a se evita grave atingeri ale interesului public, dar prezenta
lege nu defineşte exact conţinutul acestor noţiuni. Rămâne aşadar ca aceste concepte să fie
interpretate în practică, aceste interpretări fiind susceptibile de a genera abuzuri prin lărgirea
nejustificată a sferei acestor termeni.
Prevederile acestei secţiuni propun o tratare unitară a problematicii participării publicului
la şedinţele instituţiilor publice. Prevederi în sensul deschiderii şedinţelor publice către cetăţeni se
regăsesc şi în alte acte normative, însă în mod disparat. Legea transparenţei îşi propune să
stabilească un set minim de măsuri aplicabile şedinţelor tuturor organismelor menţionate – în
Articolul 7 – Participarea la şedinţe publice
Cu minim 3 zile înainte de desfăşurarea unei şedinţe publice, autoritatea publică în cauză
va face public un anunţ care va conţine data şi ora întâlnirii, precum şi ordinea de zi, prin afişare
la sediul şi pe site-ul propriu şi prin transmitere către mass-media. Persoana desemnată pentru
relaţia cu societatea civilă va fi responsabilă atât de difuzarea anunţului cât şi de invitarea
specială a anumitor persoane.
Articolul 8 – Puncte de vedere
Acest articol prevede obligaţia persoanei care prezidează şedinţa de a da cuvântul
participanţilor la şedinţa publică. În lipsa unei astfel de prevederi, simpla posibilitate a cetăţenilor
de a participa la şedinţele autorităţilor publice ar fi lipsită de eficienţă. Libera exprimare a
participanţilor cu privire la temele care se află pe ordinea de zi a şedinţei asigură funcţionarea
fluxului de informaţii dinspre societatea civilă spre administraţia publică.
Articolul 9 – Responsabilitatea adoptării deciziilor
Articolul 9 conţine o prevedere de principiu, care s-ar fi integrat probabil mai bine între
articolele introductive ale legii. Principiul enunţat este acela că responsabilitatea adoptării
reglementărilor aparţine integral autorităţiilor publice. Această prevedere este utilă pentru că
delimitează clar sfera implicaţiilor pe care legea îşi propune să le aibă asupra activităţii
Legea transparenţei nu îşi propune să introducă reguli proprii democraţiei directe în
procesul de luare a deciziilor, ci doar să asigure un dialog între sectorul public şi cel privat cu
privire la deciziile care au impact asupra activităţii ambilor parteneri. Este vorba despre un proces
de consultare, şi nicidecum despre o schimbare a rolurilor între administraţia publică şi societatea
civilă în ceea ce priveşte elaborarea de acte normative. Această concluzie se impune în mod firesc
şi poate fi dedusă şi din faptul că răspunderea pentru adoptarea de acte normative deficitare
aparţine tot administraţiei publice. Cetăţenii au, aşadar, posibilitatea de a se informa cu privire la
intenţiile legislative ale autorităţilor publice, de a participa în mod activ la procesul de luare a
deciziilor prin intermediul sugestiilor şi comentariilor pe marginea actelor normative şi, în ultimă
instanţă de a sancţiona administraţia publică prin intermediul votului.
Articolul 10 – Minutele şedinţelor
Acest articol introduce pentru prima data în legislaţia românească obligaţia autorităţilor
publice de a include în minuta încheiată după fiecare şedinţă publică votul fiecărui membru
asupra chestiunilor dezbătute, cu excepţia cazului în care votul a fost declarat secret. Minuta
astfel întocmită va fi publicată la sediul autorităţii publice şi pe site-ul propriu.
Aceste prevederi răspund unor revendicări constant formulate de către societatea civilă cu
privire la necesitatea ca persoanele alese în funcţii de conducere să îşi asume responsabilitatea
votului exprimat cu privire la diverse probleme. În lipsa acestui mecanism, cetăţenii nu pot
analiza felul în care cei care îi reprezintă îşi îndeplinesc funcţia, din imposibilitatea de a-şi
fundamenta opţiunile pe performanţele anterioare reale ale aleşilor.
Articolul 11 – Înregistrări ale şedinţelor publice
Alineatul 1 al acestui articol introduce în mod explicit obligaţia autorităţilor publice de a
redacta şi arhiva minute ale tuturor şedinţelor publice. În mod facultativ, autorităţile publice pot
utiliza şi alte metode de înregistrare a şedinţelor publice.
Alineatul 2 reglementează accesul cetăţenilor la aceste înregistrări în conformitate cu legea
544/2001 privind liberul acces la informaţiile de interes public, încadrându-le în categoria
informaţiilor care se obţin la cerere. Fac excepţie de la această prevedere cazurile discutate
anterior la articolul 6 care rămân reglementate exclusiv de acest articol.
Articolul 12 – Raportul anual
Acest articol introduce obligaţia tuturor autorităţilor publice prevăzute la articolul 4 de a
redacta un raport anual privind transparenţa decizională care conţine următoarele informaţii:
a. numărul recomandărilor primite;
b. numărul total al recomandărilor incluse in proiectele de acte normative şi în conţinutul
deciziei luate;
c. numărul participanţilor la sedinţele publice;
d. numărul dezbaterilor publice organizate pe marginea proiectelor de acte normative;
e. situaţia cazurilor în care autoritatea a fost actionată în justiţie pentru nerespectarea
f. evaluarea proprie a parteneriatului cu cetăţenii şi asociaţiile legal constituite ale acestora;
g. numărul şedinţelor publice închise şi motivaţia restricţionării accesului.
Aşa cum se poate observa, informaţiile conţinute în acest raport şi natura publică a
acestuia permit o evaluare a activităţii respectivei instituţii în ceea ce priveşte aplicarea legii
transparenţei. De asemenea, pe baza acestor informaţii se pot realiza comparaţii între diverse
autorităţi publice, analizându-se motivele care generează un comportament mai mult sau mai
puţin performant.
CAPITOLUL al III-lea — Sancţiuni
Legea transparenţei prevede trei tipuri de mecanisme de sancţionare a celor care nu îşi
îndeplinesc obligaţiile care le incumbă:
1. posibilitatea cetăţenilor de a ataca în instanţă autoritatea publică, dacă aceasta îi lezează
drepturile prevăzute de lege;
2. posibilitatea sancţionării funcţionarului care îngrădeşte exercitarea completă a drepturilor
prevăzute de lege de către cetăţeni;
3. posibilitatea sancţionării acelor persoane participante la şedinţele publice care nu respectă
regulamentul acestora.
Observăm că legea transparenţei nu conţine şi prevederi referitoare la posibilitatea de a
sancţiona persoanele alese în funcţii de conducere care nu îşi îndeplinesc obligaţiile care le revin
conform prevederilor acestei legi. Lipsa acestei categorii de sancţiuni reprezintă o deficienţă a
legii susceptibilă de a crea dificultăţi în implementarea acesteia.
Articolul 13 – Posibilitatea sesizării instanţei
Acest articol prevede dreptul oricărei persoane de a ataca în instanţă autoritatea publică
pe care o consideră vinovată de încălcarea drepturilor sale prevăzute de prezenta lege. Regulile
procedurale aplicabile în această situaţie sunt cele stabilite de legea contenciosului administrativ.
Deoarece legea transparenţei nu prevede derogări de la dreptul comun stabilit de legea
contenciosului administrativ, rezultă că persoana lezată trebuie să parcurgă procedura plângerii
prealabile anterior sesizării instanţei. Această procedură constă în obligaţia persoanei lezate de a
adresa o plângere autorităţii publice în cauză, permiţând acesteia să îşi revizuiască poziţia. În
măsura în care cetăţeanul nu este satisfăcut de răspunsul primit de la autoritatea publică, se
poate adresa instanţei de contencios administrativ de pe lângă tribunal.
Articolul 14 – Posibilitatea sancţionării funcţionarului
În conformitate cu prevederile acestui articol funcţionarii care se fac vinovaţi de
săvârşirea uneia dintre următoarele fapte:
a. nu permit accesul persoanelor la şedinţele publice;
b. împiedică implicarea persoanelor interesate în procesul de elaborare a actelor normative.
Faptele sunt considerate abateri disciplinare şi sunt sancţionate în conformitate cu Legea
188/1999 sau cu legislaţia muncii.
Articolul 15 – Posibilitatea sancţionării participanţilor la şedinţe publice
Pentru buna desfăşurare a şedinţelor publice este necesar ca toate persoanele
participante să respecte prevederile regulamentului de organizare a acestora. Atunci când apar
încălcări ale regulamentului, persoana care prezidează şedinţa poate să avertizeze persoana
vinovată şi, în ultimă instanţă, să dispună evacuarea acesteia. O atenţie deosebită trebuie
acordată sintagmei „în ultimă instanţă” care obligă persoana care prezidează şedinţa să facă uz
de toate mijloacele pe care le are la dispoziţie pentru a normaliza situaţia creată înainte de a
dispune evacuarea persoanei vinovate.
O deficienţă a acestui articol constă în lipsa unor prevederi care să se refere la obligaţia
autorităţilor publice de a pune la dispoziţia participanţilor o copie a respectivului regulament.
Această lipsă poate genera abuzuri în practică, autorităţile publice putând restricţiona în mod
excesiv participarea cetăţenilor la şedinţele publice invocând nerespectarea regulamentului.
CAPITOLUL al IV-lea — Dispoziţii finale
Legea transparenţei intră în vigoare la 60 de zile de la publicarea în Monitorul Oficial.
Aceasta perioadă permite autorităţilor publice să se familiarizeze cu prevederile legii şi să
pregatească implementarea acesteia. La data intrării în vigoare, orice dispoziţii contrare se
Articolul 17 – Regulamente de organizare
În scopul înlăturării oricăror contradicţii care pot apărea între prevederile prezentei legi şi
regulamentele de organizare a diverselor autorităţi publice, acest articol prevede obligaţia
modificării acestora din urmă în conformitate cu legea transparenţei.
III. Recomandări pentru organele administraţiei publice3
Trebuie să organizaţi participarea cetăţenilor la o şedinţă publică?
Consiliul Local organizează o şedinţă. Cum se organizează participarea cetăţenilor?
Cum se face anunţarea publicului? Cine trebuie invitat la şedinţă? Cum se conduce
o şedinţă publică?
Trebuie să organizaţi consultarea cetăţenilor referitor la un proiect de act
Un nou proiect de act normativ trebuie supus consultării. Cum anunţaţi acest lucru?
Către cine trimiteţi informaţia? Cine trebuie să primească anunţul şi în ce formă?
Vreţi să arătaţi cetăţenilor că instituţia Dvs. este deschisă şi transparentă?
Vreţi să faceţi mai mult decât vă cere Legea transparenţei? Ce alte modalităţi sunt la
îndemână? Ce poate cuprinde o reglementare proprie care să completeze Legea
transparenţei?
Dacă vă puneţi toate aceste întrebări, sau aveţi alte întrebări legate de aplicarea Legii
transparenţei de către instituţia publică în care lucraţi, acest capitol îşi propune să vă ajute. El
prezintă un set de recomandări pentru organele administraţiei publice de natură să contribuie la
aplicarea Legii transparenţei decizionale în administraţia publică. Aceste recomandări vizează mai
degrabă problematici generale legate de aplicarea legii decât aspecte de interpretare juridică a
textului de lege. Recomandările pot fi grupate, în funcţie de modul în care organele administraţiei
publice vor acţiona, în:
A. recomandări privind aplicarea textului Legii transparenţei, şi
B. măsuri adiţionale care pot conduce la creşterea transparenţei.
Recomandările privind aplicarea Legii transparenţei vizează în principal oferirea unor
interpretări în sensul deplinei aplicări a legii. Aceste interpretări se bazează şi pe experienţa
dobândită în aplicarea principiului transparenţei de alte state, cum ar fi Statele Unite ale Americii,
statele membre ale Organizaţiei pentru Cooperare şi Dezvoltare Economică4 sau ale Uniunii
Europene. Dacă instituţiile publice aleg să urmeze prezentele recomandări, atunci există toate
condiţiile ca Legea transparenţei să fie aplicată cu maximum de eficienţă.
Legea stabileşte doar standardele minimale pentru asigurarea transparenţei decizionale în
administraţia publică locală şi centrală. După cum se poate vedea din rezultatele proiectelor la
nivel local, iniţiate de autorităţi publice în colaborare cu organizaţii neguvernamentale, sau din
unele iniţiative ale organelor centrale, se pot adopta standarde mai înalte decât cele din Legea
transparenţei. O bună parte dintre recomandările de aplicare a Legii transparenţei pot, de
asemenea, să facă obiectul reglementării particulare a unei autorităţi centrale sau locale, pentru o
mai mare claritate.
Când ne vom referi la „Legea transparenţei” pe parcursul acestor recomandări,
înţelegem Legea nr. 52 din 2003, privind transparenţa decizională în administraţia publică.
Iniţiată de Ministerul Informaţiilor Publice, redactată şi perfecţionată cu ajutorul organizaţiilor
neguvernamentale, legea a parcurs rapid procedura parlamentară: depusă fiind la Camera
Acest capitol are titlu de recomandare pentru autorităţile administraţiei publice centrale şi locale, conţinând
sugestii provenite de la organizaţii neguvernamentale referitoare la modul de aplicare a Legii privind
transparenţa decizională în administraţia publică.
Organizaţia pentru Cooperare şi Dezvoltare Economică (OECD), Citizens as partners. Information, consultation
and public participation in policy-making, Paris, 2001 şi Citizens as partners. OECD Handbook on information,
consultation and public participation in policy-making, Paris, 2001.
Deputaţilor în prima jumătate a lunii iunie 2002, ea a fost adoptată de Parlament în forma finală
pe 19 decembrie şi a fost promulgată de Preşedintele României pe 20 ianuarie 2003. Legea a fost
publicată în Monitorul Oficial nr. 70 din 3 februarie 2003 şi a intrat în vigoare pe data de 4 aprilie.
Participarea cetăţenească şi transparenţa
Legea transparenţei prevede o modalitate de implicare a cetăţenilor în luarea deciziilor la
nivelul administraţiei. Sfera modurilor de participare a cetăţenilor în viaţa organelor
administrative statale este mult mai largă. Încercând să definim participarea cetăţenească, vom
spune că ea este procesul prin care preocupările, nevoile şi valorile cetăţenilor sunt încorporate
procesului de luare a deciziilor în cadrul administraţiei publice locale.5
• Restabileşte şi construieşte încrederea între administraţia publică şi cetăţeni.
• Ajută administraţia să identifice nevoile comunităţii mai repede şi cu o satisfacţie mai mare
pentru cetăţeni.
• Oferă gratuit administraţiei publice informaţii în legătură cu deciziile ce trebuie luate.
• Conduce comunitatea către consens şi nu către conflict.
• Administraţia şi cetăţenii sunt capabili să abordeze împreună problemele şi oportunităţile
într-un mod mult mai creativ.
Valori de bază pentru practicarea participării publice:6
• Publicul ar trebui să aibă un cuvânt de spus în deciziile ce privesc acele
acţiuni care le afectează viaţa.
• Participarea publică include promisiunea că aceasta va influenţa decizia.
• Procesul participării publice comunică interesele şi vine în întâmpinarea
nevoilor tuturor participanţilor.
• Procesul participării publice solicită şi facilitează implicarea acestor persoane
potenţial afectate.
• Procesul participării publice invită participanţii să-şi definească modul propriu
de implicare.
• Procesul participării publice arată participanţilor felul în care contribuţia lor a
afectat decizia.
• Procesul participării publice furnizează participanţilor informaţiile necesare
pentru ca aceştia să participe într-un mod cât mai semnificativ.
Metodele de participare cetăţenească variază in funcţie de nivelul implicării publicului în
activitatea administraţiei.
Paleta participării publice7
Informare Consultare Implicare Colaborare Delegare
Scop: Scop: Scop: Scop: Scop:
Oferirea de Obţinerea de Lucrul direct cu Parteneriat cu Plasarea
informaţii răspunsuri de la publicul, pe tot publicul în deciziei finale
echilibrate şi public în parcursul fiecare aspect al în mâinile
obiective către legătură cu procesului, luării deciziilor, publicului.
public pentru analize, pentru a se inclusiv în
ca acesta să alternative, asigura că elaborarea
înţeleagă decizii, acte problemele şi alternativelor şi
problemele, normative, etc. îngrijorările identificarea
alternativele şi publicului sunt soluţiei
soluţiile. înţelese şi luate preferate.
în considerare în
Promisiune: Promisiune: Promisiune: Promisiune: Promisiune:
„Vă ţinem la „Vă ţinem la „Lucrăm cu voi „Ne adresăm „Vom pune în
curent”. curent, vă pentru a ne vouă pentru a practică ceea
ascultăm asigura că primi sfaturi ce decideţi
sugestiile şi problemele şi directe şi voi”.
îngrijorările şi vă îngrijorările sugestii
Pentru detalii, vezi Eric Chewtynd şi Frances Chewtynd, Participarea cetăţenească pentru îmbunătăţirea
procesului decizional în administraţia publică locală, Research Triangle Institute—Programul de Asistenţă pentru
Administraţia Publică din România, Bucureşti 2001.
După International Association for Public Participation.
comunicăm cum voastre se inovative pentru
au fost reflectă direct în formularea
influenţate alternativele soluţiilor şi
deciziile de dezvoltate şi vă încorporăm
participarea comunicăm cum sfaturile şi
publică”. au fost recomandările
influenţate voastre în luarea
deciziile de deciziei, în cea
participarea mai mare
publică”. măsură
posibilă”.
Exemple de Exemple de Exemple de Exemple de Exemple de
instrumente instrumente instrumente instrumente instrumente
folosite: folosite: folosite: folosite: folosite:
Comunicate Solicitarea de Grupuri de lucru Comitete Vot direct
publice comentarii Audieri publice consultative Referendum
Afişe Focus grupuri Vot deliberativ cetăţeneşti Jurii
Broşuri Chestionare Audieri publice cetăţeneşti
Buletine Condici de Construirea Decizii
informative sugestii consensului delegate
Comunicare Întâlniri publice Referendum
prin radio/TV Audieri publice
Site-uri de web
În acest context, procesele prevăzute de Legea transparenţei prevăd iniţiativa administraţiei de a
implica cetăţenii în probleme specifice – luarea deciziilor în cadrul şedinţelor publice şi elaborarea
de acte normative. Utilizarea altor tehnici de participare rămâne în continuare necesară.
III.1. Recomandări privind aplicarea Legii transparenţei decizionale
9 Articolul 5 din lege stabileşte excepţiile în aplicarea Legii transparenţei.
Nu are loc un proces de consultare în cazul elaborării unor acte normative, iar
cetăţenii şi asociaţiile legal constituite nu pot participa la şedinţele în care sunt
prezentate informaţii:
• privind apărarea naţională, siguranţa naţională şi ordinea publică,
• privind interesele strategice, economice şi politice, ale ţării,
• care conţin valori, termene de realizare şi date tehnico-economice ale
unor activităţi comerciale sau financiare, dacă publicitatea acestora aduce
atingere principiului concurenţei loiale, sau
• privind datele personale.
Aplicând principiului juridic potrivit căruia excepţiile sunt de strictă interpretare şi
aplicare, respectiv luând în considerare o interpretare a legii potrivit scopului ei şi în sensul
aplicării legii, autorităţile publice locale şi centrale sunt încurajate să interpreteze respectivul
articol cât mai restrictiv cu putinţă. Excepţiile prevăzute de Legea transparenţei trebuie să fie
interpretate în mod restrictiv, în sensul aplicării legii pentru majoritatea situaţiilor care intră în
sfera de aplicare a acesteia. În acest scop, este utilă reamintirea art. 1, alin. 2 din lege care
prevede în mod clar că legea are drept scop „să sporească gradul de responsabilitate a
administraţiei publice faţă de cetăţean, ca beneficiar al deciziei administrative, să stimuleze
participarea activă a cetăţenilor în procesul de luare a deciziilor administrative şi în procesul de
elaborare a actelor normative şi să sporească gradul de transparenţă la nivelul întregii
administraţii publice.”
Participarea publicului la elaborarea de norme este limitată nejustificat prin invocarea unor
considerente referitoare la protecţia informaţiilor clasificate, potrivit art. 5. Informaţiile clasificate,
în sine, nu vor fi niciodată integrate în textul actului normativ, astfel că interesul de a proteja
acest tip de informaţii nu justifică interdicţia de a participa la procesul de elaborare a actelor
normative. Modificările la Legea Serviciului Român de Informaţii, de exemplu, ar trebui să poată fi
cunoscute cetăţenilor, din moment ce legea, în forma sa finală, va fi publicată în Monitorul Oficial.
Pe de altă parte, este normal ca acele părţi din şedinţele publice în cadrul cărora se prezintă
informaţii clasificate să fie închise participării publicului.
În sensul celor prezentate mai sus, elaborarea unui act normativ privitor la siguranţa
naţională nu trebuie să excludă consultarea publică, în cazul în care actul, în forma adoptată, va fi
public. Similar, în cazul şedinţelor publice, accesul publicului la acele părţi ale şedinţei în care se
prezintă informaţii clasificate poate fi limitat. Limitarea trebuie să privească numai punctele de pe
ordinea de zi care prevăd comunicarea unor informaţii clasificate, nu întreaga şedinţă.
9 Transmiterea proiectelor de acte normative către cei care au depus cerere pentru primirea
respectivelor informaţii, conform art. 6, alin. 1, necesită realizarea unor baze de date cu
persoanele şi organizaţiile solicitante.
Aceste baze de date trebuie să fie uşor de interogat, pentru a permite trimiterea la timp
şi completă a informaţiilor, respectiv să conţină preferinţele fiecărui solicitant. Lucrând împreună
cu serviciul de tehnică de calcul si cu Centrele de informaţii pentru cetăţeni8 sau alte
departamente, autorităţile publice sunt încurajate să dezvolte bazele de date cuprinzând
solicitanţii de informaţii referitoare la proiectele de acte normative, astfel încât ele să permită
informarea acestora completă şi la timp.
Legea prevede transmiterea anunţurilor privind proiectele de acte normative către cei care
au depus cerere, fără a preciza modul de acoperire a cheltuielilor legate de această operaţiune.
Este de dorit ca transmiterea proiectelor de acte normative către cei care au depus cerere să se
realizeze în mod gratuit. Pentru aceasta, transmiterea în formă electronică este modul cel mai
accesibil. În acest sens, va trebui solicitată şi adresa de email a persoanelor şi organizaţiilor care
au făcut cerere.
9 Articolul 6, alin. 7 şi 8 prevăd obligativitatea organizării de întâlniri pentru dezbaterea
publică a unui proiect de act normativ în cazul în care acest lucru este cerut în scris de
către o asociaţie legal constituită sau de către o altă instituţie publică.
Deşi legea nu prevede acest lucru în mod expres, autoritatea publică însăşi poate
organiza astfel de dezbateri fără să existe o cerere în acest sens, atunci când reglementarea
prezintă o importanţă mare pentru comunitate.
Termenul prevăzut de lege pentru desfăşurarea dezbaterii este de maximum 10 zile de
la publicarea datei şi locului unde urmează a fi organizată. Este de dorit ca autoritatea publică
organizatoare să lase maximum de timp posibil pentru ca cei care doresc să îşi expună punctul de
vedere să se poată pregăti. În acest mod, autoritatea poate primi maximum de informaţie utilă în
luarea deciziei asupra textului final.
Legea nu precizează modul în care va fi organizată dezbaterea. Din experienţa altor ţări,
putem trage concluzia că modul în care va fi structurată întâlnirea are un rol foarte mare în
asigurarea faptului că rezultatele acesteia sunt utile pentru autoritatea publică organizatoare.
Pentru a obţine maximum de eficienţă, întâlnirea trebuie structurată în aşa fel încât să asigure
participarea tuturor celor interesaţi, iar aceştia să îşi expună punctul de vedere în legătură cu
actul normativ ce face subiectul dezbaterii, fără a se abate de la acesta şi fără a se implica în
discuţii deviate de la subiect.
Pentru a atinge acest deziderat, prezentăm în continuare, mai multe exemple de
organizare a unor astfel de dezbateri.
A) Dezbaterea cu agendă precizată şi facilitator al discuţiilor se fundamentează pe
faptul că agenda întâlnirii, cuprinzând aspectele ce urmează a fi discutate, prezentate într-o
ordine logică, este cunoscută participanţilor din timp, iar aceştia se pregătesc pentru a răspunde
la punctele conţinute în agendă. De asemenea sugestiile participanţilor sunt exprimate într-un
cadru organizat, cu sprijinul unei persoane care ajută la stabilirea unui cadru propice
contribuţiilor.
Structurarea logică a agendei dezbaterii se poate face pe mai multe criterii, cum ar fi
împărţirea pe capitole a proiectului de act normativ. Astfel, participanţii sunt încurajaţi să
comenteze actul pe fiecare domeniu acoperit de acesta. Facilitatorul este o persoană care, fără a
avea interes în conţinutul dezbaterii, se asigură că discuţiile au loc în mod organizat şi în vederea
atingerii scopului propus, prin crearea cadrului optim pentru încurajarea contribuţiilor, prin
asigurarea implicării tuturor participanţilor, prin limitarea discuţiilor numai asupra subiectului şi
prin rezolvarea diferendelor ce pot apărea în timpul întâlnirii.
Următoarele două modalităţi de organizare a unor astfel de dezbateri au fos folosite cu
succes de Asociaţia Academia de Advocacy, motiv pentru care le prezentăm în continuare cu titlu
de bune practici.
Pentru detalii, vezi site-ul Asociaţiei Naţionale a Centrelor de Informaţii pentru Cetăţeni, www.ancic.ro.
B) Audierile publice sunt proceduri de consultare prin care orice grup de interese îşi
aduce contribuţia la actul decizional public. În comparaţie cu alte proceduri de consultare,
audierea publică oferă un cadru riguros şi eficace de colectare a unui număr considerabil de
opinii, puncte de vedere ale grupurilor de interese pentru care subiectul în dezbatere are impact.9
Caracteristica esenţială a unei audieri publice este aceea că ea oferă posibilitatea
reprezentanţilor administraţiei locale de a asculta şi de a auzi părerile cetăţenilor înainte de a lua
Părţile implicate într-o sesiune de audieri publice au roluri bine definite, care, pentru
atingerea eficienţei procedurii, trebuie respectate.
1. Comisia de iniţiere a audierii publice este organizatorul audierii publice. Ea alege tema de
dezbatere şi oferă publicului larg posibilitatea de a-şi exprima opiniile în legatură cu
subiectul în cauză. Identifică grupurile de interese afectate de subiect şi le invită la
dezbatere. Este interesată să colecteze cât mai multe opinii pro şi contra iniţiativei.
2. Martorii sunt reprezentanţii grupurilor de interese care formulează o depoziţie. Orice
persoană interesată poate să-şi expună punctul de vedere (depoziţia) referitor la
subiectul supus dezbaterii, ea fiind denumită în prezenta procedură martor. Aceasta se
va înscrie la audierea publică depunând în scris, la adresa specificată de Comisia de
iniţiere a audierii, punctul său de vedere, într-o formulă sintetică de maxim 3 pagini.
Această condiţie obligatorie îi oferă posibilitatea de a se exprima public în cadrul audierii
publice şi de a-şi susţine opinia într-o expunere de maxim 5 minute, timp specificat de
organizator la începutul evenimentului. În felul acesta, organizatorii ştiu sigur că cei ce
vor lua cuvântul se vor referi strict la tema supusă dezbaterii. În plus, vorbitorii sunt
determinaţi să se concentreze asupra problemelor dezbătute. Se realizează astfel
educarea şi responsabilizarea membrilor societăţii civile pentru a participa la procesul
3. Comisia de experţi a audierii publice Audierea publica asigură expertiza opiniilor
prezentate. Organizatorul identifică experţii necesari subiectului, fie din cadrul
organizaţiei proprii, fie independenţi. Aceştia au rolul de a colecta opiniile martorilor şi de
a efectua sinteza depoziţiilor acestora, sub formă de raport. În timpul desfăşurării
audierilor, ei au dreptul să pună întrebări clarificatoare martorilor.
4. Mass-media are rol de observator în timpul desfăşurării audierii publice. Ea consemnează
opinii ale martorilor şi, după audiere, le poate lua interviuri şi/sau îi poate invita în
emisiuni audio/TV. Va fi invitată ulterior la o conferinţă de presă pentru prezentarea
raportului audierii, completat cu recomandările experţilor, document public pe care îl va
primi fiecare redacţie în parte.
5. Publicul interesat Orice cetăţean interesat de subiect poate participa la audierea publică
în calitate de spectator. El are rol strict de observator, în condiţiile în care nu s-a inscris,
în prealabil, ca martor la Comisia de iniţiere a audierii.
Comisia de iniţiere a audierii va anunţa public, prin mass-media, organizarea audierii
publice, tema în discuţie, data şi locul de desfăşurare, precum şi adresa de unde se pot ridica
materialele supuse dezbaterii şi unde se pot înscrie ca martorii, depunându-şi opiniile în scris.
Rezultatele audierii publice se concretizează printr-un raport-sinteză, efectuat de Comisia de
experţi, care este neutră. Raportul-sinteză cuprinde prelucrarea tuturor punctelor de vedere
Academia de Advocacy, Procedura de Audiere Publică. Pentru mai multe detalii, a se vedea: www.academia-
de-advocacy.org.
depuse de martori, toate opiniile colectate din mass-media ulterior audierii publice, sugestii şi
recomandări. Toate documentele scrise depuse de martori se vor regăsi în anexa acestui raport.
Rezultatele se vor face cunoscute, după eveniment, printr-o conferinţă de presă, publicaţia finală
fiind transmisă martorilor, factorilor de decizie şi mass-media.
Beneficiile utilizării procedurii de audiere publică sunt:
• se colectează un număr considerabil de opinii ale grupurilor de interese (scrise şi orale),
într-un timp scurt şi un cadru riguros organizat (în două ore se pot aduna 24 de opinii
structurate şi argumentate);
• rezultatele se concretizează într-o publicaţie cu poziţiile majoritare şi minoritare,
recomandări şi sugestii făcute de experţi.
Comisia de iniţiere a audierii publice (Comisia de Audiere)
a. identifică tema supusă dezbaterii;
b. pregăteşte “motivaţia” alegerii temei supuse dezbaterii, încercând în acelaşi timp să
educe publicul vizavi de cadrul temei supuse dezbaterii;
c. identifică grupurile de interese afectate;
d. pregăteşte o listă echilibrată a potenţialilor martori;
e. organizează logistica desfăşurării audierii publice;
f. invită reprezentanţii grupurilor de interese identificate ca martori la audierea publică;
g. anunţă public, prin mass-media, organizarea audierii publice, data, locul şi orele de
desfăşurare; de asemenea, asigură pentru cei interesaţi contactele pentru solicitarea de
informaţii şi proceduri;
h. identifică experţii necesari şi constituie Comisia de experţi; le oferă instrucţiunile de
organizare şi desfăşurare a audierii publice şi le prezintă cadrul de lucru pentru
pregatirea raportului-sinteză;
i. defineşte procedura de desfăşurare a audierii martorilor (max. de pagini scrise, max. de
minute acordate depoziţiei orale);
j. asigură cadrul de colectare a poziţiilor scrise depuse de martorii înscrişi, anterior
desfăşurării audierii publice;
k. întocmeşte, pe baza colectării depoziţiilor scrise, lista depoziţiilor orale ale martorilor;
l. în ziua desfăşurării audierii publice, asigură pregatirea sălii în conformitate cu rolurile
tuturor actorilor (Comisia de audiere, Comisia de experţi, mass-media, publicul larg,
etc.); afişează la vedere lista depoziţiilor orale; asigură cronometrul pentru încadrarea
martorilor în timpul alocat depoziţiei orale; deschide, prezintă procedurile de lucru şi
închide lucrările audierii publice; intervenţiile membrilor Comisiei de audiere sunt pentru
clarificare, în concordanţă şi corelate cu cele ale Comisiei de experţi;
m. organizează multiplicarea raportului-sinteză într-un număr suficient de mare de
exemplare, având grijă să fie anexate toate depoziţiile scrise ale martorilor;
n. organizează ulterior desfăşurării audierii publice, conferinţa de presă pentru diseminarea
o. distribuie raportul-sinteză către factorii de decizie, martori şi mass-media.
a. se familiarizează cu tema stabilită de Comisia de iniţiere a audierii publice;
b. primeşte depoziţiile scrise colectate de Comisia de iniţiere a audierii publice;
c. se familiarizează cu procedurile de desfăşurare a audierii publice;
d. se prezintă la desfăşurarea audierii publice;
e. primeşte lista martorilor înscrişi pentru depoziţii orale;
f. ascultă şi consemnează puncte de vedere ale martorilor; pune întrebări clarificatoare
g. elaborează ulterior desfăşurării audierii publice, raportul-sinteză al audierii,
structurându- l pe opinii majoritare şi minoritare; asigură sugestii şi recomandări în baza
mărturiilor scrise şi orale şi a reacţiilor mass-media colectate de către Comisia de iniţiere
a audierii publice ulterior audierii publice, pe o perioadă de o săptămână;
h. livrează raportul-sinteză, semnat, Comisiei de iniţiere a audierii, la data hotărâtă de
a. iau contact cu Comisia de iniţiere a audierii, fie prin solicitare directă, fie prin intermediul
b. se înscriu ca martori şi preiau documentaţia elaborată de Comisia de iniţiere a audierii,
care cuprinde tema supusă dezbaterii şi procedurile audierii publice;
c. pregătesc depoziţia scrisă, în limitele hotărâte de Comisia de iniţiere a audierii;
d. depun depoziţia scrisă la adresa indicată de Comisia de audiere;
e. se prezintă în ziua desfăşurării audierii publice la locul şi la ora stabilită de Comisia de
iniţiere a audierii;
f. verifică prezenţa lor pe lista de desfăşurare a audierii publice şi îşi aşteaptă rândul
pentru depoziţia orală: în caz de neconcordaţă se prezintă la secretariatul Comisiei de
audiere şi îşi prezintă observaţiile pentru remediere, înainte de începerea lucrărilor
audierii publice;
g. îşi depun depoziţia orală în conformitate cu timpul acordat de Comisia de iniţiere a
audierii;
h. răspund la întrebările Comisiei de experţi şi ale Comisiei de iniţiere a audierii;
i. nu intră în polemici cu publicul sau cu mass-media;
j. au dreptul să primească o copie a raportului sinteză elaborat de Comisia de experţi,
ulterior audierii publice (aprox. 2 –3 săptămâni).
a. este invitată de Comisia de iniţiere a audierilor publice să participe la eveniment, printr-
un comunicat de presă;
b. primeşte un dosar de informare, care cuprinde documentele pregătite de Comisia de
iniţiere a audierii cu privire la tema în dezbatere, procedurile audierii publice şi lista
martorilor înscrişi;
c. este observator pe tot parcursul desfăşurării şedinţei de audieri publice; poate consemna
anumite opinii exprimate, dar nu poate pune întrebări; în schimb poate să solicite
martorilor semnificativi interviuri sau să-i invite la talk-show-uri după finalizarea
audierilor în afara sălii de audiere;
d. este invitată după audieri, printr-un comunicat de presă (în termen de aprox. 2-3
săptămâni), la o conferinţă de presă pentru prezentarea raportului-sinteză efectuat de
experţi; un exemplar al raportului va fi trimis către fiecare redacţie.
Contribuţia mass-media, ca parte a societăţii civile, va fi consemnată în raportul-
sinteză în funcţie de gradul de mediatizare (prin sondaje, interviuri şi/sau talk-show-uri),
după desfăşurarea audierilor publice, timp de 7–10 zile.
Sintagma de dezbatere publică a fost folosită în România pentru a descrie o întâlnire publică ce
oferă o oportunitate formală pentru schimbul de informaţii. Îmbinând câteva dintre caracteristicile
întâlnirilor publice şi ale audierilor publice, dezbaterile publice sunt instrumentul cel mai des
utilizat la noi.
C) Consultarea Publică Structurată este o procedură transparentă de colectare de
opinii , prin care orice grup şi organism interesat ( instituţii publice, ONG-uri, coaliţii, alianţe,
organisme, organizaţii, cetăţeni) îşi aduce contribuţia la actul decizional al politicilor publice.
Vom prezenta în continuare procesul de consultare publică realizat de Ministerul Justiţiei,
cu asistenţă din partea CHF International în colaborare cu Asociatia Academia de Advocacy,
pentru revizuirea legislaţiei societăţilor comerciale în conformitate cu principiile guvernarii
corporative, elaborate de Organizaţia pentru Cooperare şi Dezvoltare Economică (OECD) şi cu
principiile instituite de acquis-ul comunitar în materie.
În vederea elaborarii unui proiect de act normativ care să ţină cont în egală măsură şi de
opiniile şi comentariilor tuturor celor interesaţi de modificarea Legii societăţilor comerciale,
Ministerul Justiţiei a demarat procesul de consultare în luna octombrie 2005.
Consultarea a fost organizată pe mai multe paliere: întâlniri bilaterale cu experţi ai
mediului de afaceri, ai sectorului guvernamental şi din mediul academic; forum de dezbatere pe
Internet; mese rotunde; dezbatere publică.
Etapele procesului de consultare publică organizat de Ministerul de Justiţie
1. Lansarea temelor în dezbaterea publică
Ministerul Justiţiei a organizat la 12 octombrie 2005 un seminar la care au fost invitaţi
reprezentanţi ai instituţiilor şi organizaţiilor interesate de modificarea legislaţiei comerciale. Tema
supusă dezbaterii a fost alinierea Legii societăţilor comerciale şi a altor acte normative incidente
la dispoziţiile a 6 directive europene şi la principiile OECD privind guvernarea corporativă.
Participanţii au reprezentat medii diverse – sectorul de afaceri, instituţii publice, organizaţii
internaţionale, instanţe judecătoreşti, facultăţi de drept, societăţi de avocatură şi consultanţă şi
alte medii relevante pentru subiectele care au fost lansate spre dezbatere.
2. Deschiderea unui forum de discuţie pe site-ul Ministerului de Justiţie
Materialele elaborate de experţii ministerului au fost publicate pe website, iar persoanle
interesate au avut posibilitatea de a comenta sau de a-şi exprima punctul de vedere pe forumul
de discuţii.
3. Întâlniri bilaterale ale consultanţilor cu experţi din mediul de afaceri, instituţii
publice, instanţe judecătoreşti, mediul academic, firme de avocatură şi
În perioada octombrie 2005 - ianuarie 2006, au avut loc peste 30 de întâlniri ale
consultanţilor cu experţi din medii de lucru relevante. Acest grup de experţi independenţi s-au
constituit într-un grup de lucru şi au asistat consultanţii în toate etapele de elaborare a
propunerilor de modificări.
4. Întâlniri de lucru între consultanţi, experţii independenţi şi Grupul de lucru
În paralel cu întâlnirile bilaterale cu experţii independenţi şi pe masură ce propunerile de
modificare au fost elaborate pe o anumită tematică, au fost organizate mese rotunde menite să
aducă faţă în faţă reprezentanţii Grupului de lucru interministerial, experţii independenţi şi
consultanţii.
5. Finalizarea elaborării amendamentelor ce urmează a fi supuse dezbaterii
Ministerul Justiţiei a organizat în data de 2 februarie 2006, o masă rotundă în cadrul
căreia consultanţii au discutat cu grupul de experţi independenţi şi Grupul interministerial
propunerile formulate în urma întregului proces descris mai sus. Opiniile exprimate şi
amendamentele propuse au fost utilizate de consultanţi pentru elaborarea materialului ce este
supus consultării publicului larg.
6. Evenimentul de dezbatere publică
Documentul final aşa cum a rezultat din procesarea de către consultanţi a tuturor
informaţiilor colectate în etapele anterioare se supune dezbaterii publice. Orice persoană
interesată de temă este invitată să analizeze materialul pregatit de experţii şi consultanţii
ministerului justiţiei şi să formuleze în scris opinii. Intr-un interval de o lună de la data publicării
proiectului legislativ ministerul va organiza un eveniment de dezbatere publică. Persoanele care
formuleaza opinii şi le transmit ministerului sunt invitate să-şi susţină punctele de vedere într-o
sedinţă publică, în prezenţa reprezentanţilor ministerului, grupului de lucru şi media. Consultanţii
şi experţii ministerului analizează opiniile şi punctele de vedere exprimate într-un raport de
sinteză încorporând recomandările acceptate şi răspunzând motivat pentru neacceptarea
celorlalte. Ministerul va prezenta concluziile finale ale procesului de consultare publică într-o
conferinţă de presă organizată la cel mult trei săptămâni după evenimentul de dezbatere publică.
Implementarea etapei a VI-a va fi realizata în cadrul urmatoarelor repere de timp:
20 februarie 2006: Publicarea documentului propus dezbaterii publice
7 martie 2006: Termenul limită pentru depunerea opiniilor şi exprimarea interesului de a le
susţine verbal în cadrul evenimentului de consultare publică
9 martie 2006: Evenimentul de dezbatere publică
16 martie 2006: Conferinţa de presă pentru prezentarea rezultatelor consultării.
Eficacitatea întregului proces este asigurată de respectarea rolurilor definite pentru
fiecare dintre categoriile de participanţi, ale căror responsabilităţi sunt descrise după cum
Roluri şi responsabilităţi ale participanţilor la dezbaterea publică:
1. Iniţiator (Ministerul Justiţiei)
• Identifică tema supusă dezbaterii şi pregăteste expunerea de motive („motivaţia”)
pentru tema supusă dezbaterii.
• Anunţă, prin mass-media, organizarea consultării publice, data, locul şi orele de
desfăşurare. Comunică publicului detalii privind modul de contact pentru solicitare de
informatii şi asistenţă tehnică pentru respectarea procedurii.
• Identifică grupurile de opinie potenţial interesate de tema respectivă şi lansează invitaţii
directe de participare la consultarea publică.
• Defineşte procedura specifică de desfăşurare a colectării şi susţinerii opiniilor (nr. maxim
de pagini scrise, formatul de prezentare a opiniilor, maximul de minute acordate
depoziţiei orale).
• Organizează colectarea opiniilor scrise, anterior desfăşurării consultării publice.
• Pe baza materialelor scrise întocmeşte lista vorbitorilor.
• Coordonează detaliile logistice ale evenimentului: compartimentarea sălii; cronometrarea
vorbitorilor; multiplicarea materialelor scrise ale vorbitorilor.
• Coordonează în colaborare cu experţii elaborarea raportului de sinteză şi asigură
diseminarea acestuia (publicare pe website, distribuire către presă şi către grupurile
• Organizează ulterior desfăşurării consultării publice, conferinţa de presă pentru
• Distribuie raportul sinteză către factorii de decizie, martori şi mass-media. Publică
raportul pe site, împreună cu toate opiniile colectate, descrierea procedurii şi a modului
2. Consultanţi
• Consultanţii, alături de experţii Ministerului Justiţiei asistă la evenimentul de consultare
publică, consemnând toate punctele de vedere şi opiniile exprimate. Acolo unde este
cazul, aceştia vor adresa întrebări clarificatoare participanţilor.
• Ulterior desfăşurării evenimentului, efectuează raportul de sinteză al consultării publice,
fie încorporând opiniile exprimate, fie răspunzând motivat pentru neacceptarea
celorlalte. Raportul de sinteză este înaintat spre diseminare Iniţiatorului.
3. Persoanele / grupurile interesate
• Pe baza formularului de înscriere, persoanele interesate se înregistrează pentru
participarea la eveniment, pregatesc depoziţia scrisă pe baza metodologiei pregatită de
Iniţiator şi o trimit la adresa indicată.
• Se prezintă în ziua desfăşurării dezbaterii publice, la locul şi la ora stabilită de Iniţiator.
• Îşi susţin verbal punctele de vedere, în limita timpului anunţat.
• Răspund la eventualele întrebări adresate de iniţiator sau consultanţi.
• Este invitată de Iniţiator, să participe la eveniment, prin invitaţie/comunicat de presă.
• Primeşte un dosar de informare, care cuprinde documentele pregătite de iniţiator cu
privire la tema în dezbatere, procedurile consultării publice şi lista vorbitorilor înscrişi.
• Este observator pe tot parcursul desfăşurării evenimentului de dezbatere publică. Poate
consemna anumite opinii exprimate, dar nu poate pune întrebări. În schimb poate să
solicite participanţilor semnificativi interviuri sau să-i invite la talk-show-uri dupa
finalizarea evenimentului, în afara sălii de audiere.
• Ulterior evenimentului, este invitată (in termen de maxim 3 saptamani), la o conferinţă
de presă pentru prezentarea raportului sinteză efectuat de experţi. Un exemplar al
raportului va fi trimis către fiecare redacţie media.
9 Articolul 7 din lege precizează modul de desfăşurare al şedinţelor publice. Autorităţile
publice locale şi centrale sunt încurajate să interpreteze respectivul articol astfel încât să
nu împiedice participarea la dezbateri a nici unei părţi interesate.
Astfel, se recomandă ca şedinţele să fie ţinute în cea mai încăpătoare sală de consiliu din
incinta instituţiei sau, în cazul în care interesul manifestat pentru şedinţă este mare, în alte săli
din localitate, care să permită accesul unui număr cât mai mare de persoane. Şedinţele
instituţiilor publice care prezintă mai mare interes pot fi transmise în direct prin intermediul
posturilor radio-TV locale.
Pentru buna desfăşurare a şedinţelor, este indicat ca, la începutul fiecărei şedinţe publice,
persoana care conduce şedinţa să prezinte pe scurt prevederile din regulamentul de organizare şi
funcţionare a instituţiei, referitoare la procedurile de urmat în cazul acestora. De asemenea, în
timpul şedinţei, persoana care conduce lucrările trebuie să se asigure că dă dreptul la exprimare
tuturor participanţilor.
9 Aplicarea prevederilor legii presupune utilizarea unor documente şi/sau formulare cum ar
fi: anunţul privind elaborarea unui act normativ, anunţul privind şedinţa publică, cererea
de înscriere în lista privind trimiterea de informaţii despre proiecte de acte normative, etc.
Pentru o mai uşoară aplicare a legii, este recomandabil ca aceste documente să fie
standardizate, cel puţin la nivelul respectivei autorităţi publice. Utilitatea standardizării formatului
acestor documente constă atât în uşurinţa folosirii lor de către cetăţeni, cât şi în facilitarea
procesării informaţiei respective de către autorităţile administraţiei publice.
9 Potrivit legii, autoritatea publică este singura responsabilă de acceptarea sau respingerea
sugestiilor şi comentariilor primite de la cetăţeni sau organizaţii.
Procesul de consultare reprezintă pentru autorităţi o importantă sursă de informaţii
despre impactul actului normativ respectiv, informaţii ce pot fi obţinute prin procedurile prevăzute
de Legea transparenţei în mod gratuit şi structurat. În acelaşi timp, punctele de vedere ce vor fi
primite pot fi, de multe ori, contradictorii, reprezentând interese divergente ale diferitelor
persoane sau organizaţii. Selectarea contribuţiilor revine autorităţii publice respective, însă
autorităţile publice sunt încurajate să facă publice argumentele pentru acceptarea sau
respingerea comentariilor primite în cadrul procesului de consultare.
9 Procedura de urgenţă reglementată de art. 6 se referă la situaţiile excepţionale în care nu
există timpul necesar consultării.
Este de dorit ca autorităţile publice să interpreteze în sens restrictiv prevederea art. 6 referitoare
la situaţiile de urgenţă. De asemenea, în sensul Legii transparenţei, deşi acest lucru nu este
expres prevăzut de lege, autorităţile pot să publice, odată cu actul adoptat fără consultare, şi o
notă de fundamentare a aplicării procedurii de urgenţă.
9 Articolul 17 din lege prevede că autorităţile publice şi celelalte persoane juridice care
trebuie să aplice Legea transparenţei erau obligate, în termen de 30 de zile de la intrarea
în vigoare a legii, să îşi modifice regulamentul de organizare şi funcţionare pentru a
permite aplicarea legii.
III.2. Măsuri adiţionale care pot conduce la creşterea transparenţei
Iată câteva idei legate de modul în care, prin reglementări la nivelul fiecărei instituţii, se poate
extinde aplicarea Legii transparenţei.
9 Participarea publicului la elaborarea de acte normative este limitată nejustificat prin
invocarea unor considerente referitoare la protecţia datelor personale. Datele personale nu
au caracterul de generalitate necesar pentru a deveni parte a unei norme. În actele de
completare a Legii transparenţei, autorităţile publice pot să nu includă excepţia referitoare
la protecţia datelor personale.
9 Organele administraţiei publice nu sunt obligate să informeze publicul cu privire la stadiul
de elaborare a unui anumit act normativ, în condiţiile în care procesul de elaborare se
prelungeşte. În acest sens, includerea unui termen până la care autoritatea publică trebuie
să ia o decizie cu privire la adoptarea unui act normativ este util. Un termen rezonabil ar
putea fi 180 de zile. În acest sens, vă propunem următoarea formulare a unei norme care
să includă această recomandare:
”În termen de 180 de zile de la publicarea anunţului referitor la acţiunea de adoptare a
actului normativ, dacă nu au fost organizate dezbateri publice, sau în termen de 180
de zile de la ultima dată a dezbaterilor, [autoritatea publică] va adopta proiectul de act
normativ sau va încheia procedura printr-un anunţ publicat în Monitorul
Oficial/Judeţean. Dacă în acest termen nu se adoptă actul sau nu se publică un anunţ
de încheiere a procedurii [autoritatea publică] va trebui să pornească o nouă procedură
pentru adoptarea actului normativ.”
9 Legislaţia României prevede publicarea unor categorii de acte normative în Monitorul
Oficial al României, Partea I. De obicei actele normative adoptate la nivel local nu sunt
publicate în nici o publicaţie oficială. Autorităţile administraţiei publice locale pot să publice
actele normative adoptate în Monitorul Oficial local şi pe Internet, pe site-ul propriu.
Consiliul Local al Municipiului Sibiu, prin Centrul de Informaţii pentru Cetăţeni, a
publicat pe pagina de web www.sibiu.ro baza de date conţinând toate Hotărârile
Consiliului Local începând cu 1996. Baza de date dispune de un motor de căutare
după anul deciziei, titlu sau cuvinte din text.
9 Autorităţile administraţiei publice nu sunt obligate să repună un proiect de act normativ în
discuţie publică, în cazul în care modificările intervenite faţă de versiunea iniţială şi supusă
consultării sunt substanţiale. În vederea eliminării acestui inconvenient al aplicării legii,
autorităţile publice sunt încurajate să adopte prevederi suplimentare în acest sens. Un
model de text este cel care urmează:
„(1) Dacă [autoritatea publică], decide că un proiect de act normativ necesită
includerea unuia sau a mai multor amendamente înainte de publicarea finală,
amendamente ce nu au fost incluse în cadrul consultării publice, atunci ea trebuie să
stabilească dacă aceste amendamente au sau nu caracter substanţial.
(2) Un amendament este considerat ca fiind substanţial dacă nu poate fi inclus în una
dintre următoarele categorii:
a) amendamentul conţine o simplă rectificare gramaticală;
b) amendamentul nu poate avea nici un efect advers asupra nici unei persoane sau
entităţi.
(3) Dacă [autoritatea publică] decide că amendamentul este substanţial, atunci
procedura de consultare va fi reluată ca şi când ar fi vorba despre publicarea unui
anunţ de intenţie iniţial cu privire la respectivul proiect de act normativ.
(4) Dacă [autoritatea publică] decide că amendamentul nu este substanţial, va putea
să iniţieze o noua procedură de elaborare a actului normativ sau va putea să adopte
reglementarea propusă alăturând o explicaţie referitoare la caracterul nesubstanţial al
amendamentului.
(5) Pentru corectarea erorilor care nu au caracter substanţial nu trebuie publicat un
anunţ de intenţie şi nu trebuie asigurată o perioadă pentru primirea de sugestii şi
comentarii din partea publicului, în condiţiile legii 52/2003, dacă [autoritatea publică]
publică textul modificat alăturând o notă explicativă referitoare la motivele care au
determinat calificarea amendamentelor ca neavând caracter substanţial.
(6) În cadrul oricărei proceduri prin care se contestă faptul ca amendamentul adoptat
conform alineatului 5, fără publicarea proiectului şi fără posibilitatea de a primi
comentarii din partea publicului, nu ar avea caracter substanţial, sarcina probei cu
privire la caracterul nesubstanţial al amendamentului va aparţine [autorităţii publice].”
9 Legea transparenţei reglementează participarea cetăţenească la discutarea actelor
normative iniţiate de autorităţi publice. O completare normală a acestei proceduri o
reprezintă iniţiativa normativă a cetăţenilor.
Iniţiativa normativă reprezintă dreptul persoanelor de a propune administraţiei publice
proiecte de acte normative. Prevederile Legii 189/1999, privind exercitarea iniţiativei legislative
de către cetăţeni,10 se referă exclusiv la iniţiativa normativă în domeniul legilor. Iniţiativele
privitoare la alte tipuri de acte normative nu intră sub incidenţa acestei reglementări, nefiind
vorba, aşadar, despre o suprareglementare în acest domeniu. Decizia finală privind adoptarea sau
respingerea respectivelor proiecte aparţine în mod exclusiv autorităţilor publice. Pentru a reflecta
aceasta idee va propunem următoarea formulare:
“(1) Orice persoană poate adresa o cerere către [autoritatea publică] solicitând
elaborarea unui act normativ.
(2) [Autoritatea publică] are obligaţia de a pune la dispoziţia solicitantului formularele
necesare şi de a elabora, printr-un act normativ, proceduri simple pentru luarea în
considerare şi redactarea propunerii de reglementare.
(3) În termen de 60 de zile de la primirea cererii, [autoritatea publică] în cauză va
iniţia procedura de elaborare a actului normativ solicitat sau va respinge solicitarea în
scris, motivând respingerea.”
9 Ca o consecinţă firească a dreptului persoanelor de a participa la elaborarea de acte
normative, şi în continuarea dreptului de a iniţia acte normative, dreptul persoanelor de a
cere reanalizarea actelor normative poate fi de asemenea inclus în reglementări particulare
ce completează Legea transparenţei. În acest sens vă propunem următorul text:
“(1) Orice persoană poate adresa o cerere către [autoritatea publică] pentru a se
constata, în urma unei analize, dacă un anumit act normativ al [autorităţii] se impune
a fi modificat, completat, abrogat sau înlocuit.
(2) Dacă nu s-a mai efectuat o astfel de analiză în ultimii cinci ani care preced
momentul înregistrării cererii şi dacă se apreciază că este vorba despre o cerere
întemeiată, [autoritatea publică] va elabora, în termen de 90 de zile, un raport scris
referitor la actul normativ în discuţie, în care va expune procedura de urmat şi
consideraţiile pe care se bazează acesta.
(3) Raportul trebuie să conţină o prezentare succintă a următoarelor aspecte:
a) în ce măsură aplicarea actului normativ în discuţie a contribuit la atingerea
obiectivelor propuse, cu includerea datelor necesare pentru susţinerea concluziilor la
b) critici aduse actului normativ respectiv, în ultimii cinci ani, cu includerea unui
rezumat privind orice acţiune în justiţie vizând anularea actului;
Publicată în Monitorul Oficial nr. 611/1999.
c) soluţii alternative privind fie consideraţiile de fond ale unor critici formulate şi
motivele respingerii acestora, fie modificările aduse actului normativ ca urmare a
criticilor formulate şi motivele admiterii acestora.
(4) O copie a raportului va fi trimisă direcţiei din cadrul [autorităţii publice] cu atribuţii
în domeniul pregătirii, elaborării, avizării şi prezentării proiectelor de acte
administrative normative, fiind pusă de asemenea şi la dispoziţia publicului.”
9 Participarea persoanelor la şedinţele publice este guvernată de un regulament al
respectivelor şedinţe, adoptat de autoritatea publică respectivă. În cuprinsul Legii
transparenţei nu există prevederi privitoare la informarea persoanelor participante la
şedinţele publice cu privire la regulamentul acestora. Vă propunem următorul text pentru
precizarea acestui aspect:
“Regulamentul de desfăşurare a şedinţelor publice va fi pus la dispoziţia publicului
înainte de desfăşurarea şedinţei publice şi va fi prezentat pe scurt la începutul şedinţei
de către preşedintele de şedinţă.”
IV. Recomandări pentru cetăţeni şi ONG
Doriţi să vă spuneţi punctul de vedere în legătură cu o problemă a
comunităţii?
Strada pe care locuiţi este plină de gropi. La două străzi distanţă, deşi strada
respectivă este mai puţin circulată şi are mai puţine gropi, o firmă angajată de
primărie a început să repare covorul asfaltic. Aţi auzit că strada respectivă se repară
pentru că pe ea locuieşte directorul economic al primăriei. În câteva zile va avea loc
o şedinţă a Consiliului Local în care se va discuta şi problema reabilitării străzilor din
oraş. Vreţi să cereţi socoteală pentru modul în care sunt folosiţi banii pe care îi
plătiţi autorităţilor locale prin impozite?11
Vreţi ca interesele comerciale ale firmei dumneavoastră să fie respectate?
Aveţi o brutărie şi un magazin de desfacere a pâinii situat pe strada principală a
oraşului dumneavoastră. Un vecin care lucrează la primărie v-a spus că se discută în
Consiliul Local despre o hotărâre care vă va cere, în scopul înfrumuseţării oraşului,
să vă schimbaţi firma de la magazin şi că noile firme vor putea fi cumpărate numai
de la distribuitori autorizaţi de Consiliu. Nu doriţi să investiţi bani în ceea ce vi se
pare o măsură nepotrivită şi dumneavoastră şi celor care au magazine în vecinătatea
magazinului dumneavoastră. Aţi vorbit cu ceilalţi proprietari de magazine şi vreţi să
explicaţi că nu de asta are nevoie oraşul în care locuiţi.
Membrii organizaţiei neguvernamentale pe care o conduceţi
se plâng că drepturile lor nu sunt respectate?
Apa de la robinet este tot timpul murdară. Primarul s-a limitat să recomande, în
singurul interviu pe această temă dat ziarului local, ca locuitorii să fiarbă apa înainte
de a o bea. Cunoaşteţi că staţia de filtrare a apei nu este încă terminată din lipsă de
fonduri. În câteva zile, Consiliul Local va aproba fonduri pentru construirea unei
noi biblioteci publice, deoarece clădirea monument istoric în care se află acum
biblioteca se doreşte a fi cumpărată de un investitor local. Doriţi să fiţi mesagerul
celor pe care îi reprezentaţi în a arăta care sunt priorităţile lor?
Asociaţia de proprietari al cărei preşedinte sunteţi
vrea să ia poziţie în legătură cu o problemă care o priveşte?
În spatele blocului, pe un teren viran unde a fost cîndva un loc de joacă pentru
copii, Consiliul Local doreşte să amenajeze un loc de depozitare a gunoaielor
menajere. Proprietarii de apartamente sunt revoltaţi de faptul că locul de joacă al
copiilor va deveni inaccesibil şi, în plus, vor avea în imediata vecinătate o posibilă
sursă de epidemii. Doriţi să fiţi purtătorul lor de cuvânt?
Doriţi să influenţaţi politici la nivel naţional?
Ca director executiv al unei asociaţii de promovare a utilizării tehnologiei
informaţiei, vestea că Ministerul Finanţelor pregăteşte o ordonanţă pentru abrogarea
facilităţilor fiscale oferite celor care angajează specialişti în tehnologia informaţiei vă
nemulţumeşte. Membrii vă sună din ce în ce mai des, pe măsură ce tot mai multe
Exemplele din cuprinsul prezentului ghid sunt în întregime imaginate, asemănarea unora dintre ele cu
realitatea fiind pur întâmplătoare. Rolul lor este numai de a ilustra aspecte importante legate de aplicarea Legii
articole apar în presă pe acest subiect, şi vă întreabă ce se poate face. Doriţi să
reprezentaţi membrii asociaţiei în faţa Ministerului Finanţelor?
Aceste situaţii ipotetice, ca şi celelalte pe care le vom folosi pentru a ilustra aplicarea
Legii transparenţei, dar mai ales multe alte situaţii reale cu care vă întâlniţi zi de zi exprimă
nevoia persoanelor de a influenţa, la un moment dat, politici publice, la nivel local sau naţional.
Fie ca simpli indivizi, fie ca persoane ce reprezintă interesele altora, doriţi să vă spuneţi cuvântul.
Acest ghid vi se adresează dumneavoastră, tuturor celor interesaţi de activitatea
autorităţilor publice. Prin intermediul Legii transparenţei decizionale aveţi la îndemână încă un
instrument prin care să vă asiguraţi că administraţia publică lucrează în interesul dumneavoastră.
Legea transparenţei nu este singura care vă dă această posibilitate – mai sunt şi alte
reglementări care vă pot ajuta. Între exemplele în acest sens regăsim Legea liberului acces la
informaţiile de interes public12, ordonanţa privind dreptul la petiţionare.13 Acest ghid vă va ajuta
să înţelegeţi ce puteţi obţine prin intermediul Legii transparenţei, şi cum trebuie să acţionaţi
pentru vă realiza scopurile.
„Legea transparenţei” despre care vom vorbi în acest ghid este numele prescurtat al Legii nr. 52
din 2003, privind transparenţa decizională în administraţia publică. Iniţiată de Ministerul
Informaţiilor Publice, redactată şi perfecţionată cu ajutorul organizaţiilor neguvernamentale, legea
a parcurs rapid procedura parlamentară: depusă fiind la Camera Deputaţilor în prima jumătate a
lunii iunie 2002, ea a fost adoptată de Parlament în forma finală pe 19 decembrie şi a fost
promulgată de Preşedintele României pe 20 ianuarie 2003. Legea a fost publicată în Monitorul
Oficial nr. 70 din 3 februarie 2003 şi a intrat în vigoare la 4 aprilie 2003.
Ce prevede Legea transparenţei?
Potrivit Legii transparenţei, cetăţenii şi organizaţiile constituite de aceştia îşi vor putea exprima
opiniile şi interesele în legătură cu elaborarea de acte normative şi în legătură cu luarea unor
decizii administrative. Instrumentele pe care le au la îndemână sunt consultarea lor de către
autorităţile publice în legătură cu proiectele de acte normative şi participarea la şedinţele publice
ale respectivelor autorităţi. Vom trata în cele ce urmează separat cele două procese.
Legea transparenţei vă dă dreptul de a fi consultaţi în legătură cu problemele
publice ale comunităţii din care faceţi parte. Prin intermediul ei puteţi acţiona atât
la nivel local, cât şi la nivel naţional. Legea nu trebuie privită ca favorizând
cetăţenii şi defavorizând lucrătorii în administraţie pentru că măreşte volumul de
muncă. Din contra, administraţia primeşte numeroase informaţii valoroase şi
necesare, în mod gratuit şi particularizat pentru proiectul de act normativ sau
decizia respectivă. Îşi sporeşte astfel capacitatea de a lua hotărâri şi de a adopta
acte normative coerente şi adaptate nevoilor, care vor fi mai uşor acceptate şi
puse în aplicare.
Ce pot să influenţez prin transparenţă?
Autorităţile publice a căror activitate cade sub incidenţa Legii transparenţei adoptă sau
redactează în mod constant acte normative şi iau decizii care influenţează viaţa sau activitatea
oamenilor. Legea transparenţei permite cetăţenilor să comenteze proiectele de acte normative şi
să îşi spună cuvântul referitor la deciziile care sunt adoptate de autorităţile publice în cadrul unor
şedinţe publice. Vom discuta, pe rând, despre fiecare dintre acestea.
Un act normativ este un act cu aplicabilitate generală adoptat de o autoritate publică.
Actele normative pot fi adoptate de Parlament sau de organe ale administraţiei publice (Guvern,
Ministere, organe ale administraţiei publice centrale şi locale).
Proiectele de acte normative pot fi clasificate în proiecte elaborate în cadrul unor organe
ale administraţiei publice şi proiecte elaborate în afara administraţiei. Toate actele adoptate de
autorităţi administrative, cu excepţiile prevăzute de lege, intră sub incidenţa Legii transparenţei.
Despre Legea accesului la informaţiile de interes public, nr. 544/2001, a se vedea Transparency International
Romania, Ce trebuie să ştim despre accesul la informaţiile de interes public, Bucureşti, 2001.
Ordonanţa nr. 27/2002 privind reglementarea activităţii de soluţionare a petiţiilor, Monitorul Oficial nr.
84/2002.
Proiectele de lege sunt şi ele redactate de organe ale administraţiei publice (de regulă Ministere)
înainte de a fi supuse aprobării Guvernului şi înaintate în Parlament.
În consecinţă, şi proiectele de lege intră sub incidenţa Legii transparenţei. Singura
categorie de proiecte de acte normative care nu sunt supuse prevederilor Legii transparenţei sunt
propunerile legislative redactate de membri ai Parlamentului.
Consiliul Local al comunei Frumoasa a organizat o întâlnire pentru dezbaterea
hotărârii de a mări impozitul pe locuinţe cu 20%, cu scopul de a asfalta drumul care
uneşte cei 200 de locuitori din satul Trei Ape de satul-reşedinţă al comunei. În
cadrul şedinţei, Toader Nădejde a luat cuvântul şi a arătat că ar fi mai logic ca
impozitul să fie stabilit în funcţie de suprafeţele de pământ şi pădure deţinute, decât
în funcţie de câte camere au casele. Cum majoritatea caselor sunt de chirpici şi au
cel mult trei camere, sumele ce vor fi colectate în urma creşterii de impozit vor fi
insuficiente pentru realizarea scopului propus. Toţi participanţii la întâlnire au fost
de acord cu cele propuse de Toader, iar hotărârea Consiliului Local a fost
modificată în consecinţă.
Recent adoptata ordonanţă ce modifică legea cadru de reglementare a organizaţiilor
neguvernamentale reintroduce avizul autorităţilor competente pentru înfiinţarea de
noi organizaţii non-profit. Pentru influenţarea proiectului de lege privind aprobarea
ordonanţei modificatoare, un număr de 300 de asociaţii şi fundaţii au constituit o
coaliţie care a cerut iniţiatorului proiectului de lege, Ministerul Justiţiei, realizarea
unor dezbateri publice în cadrul cărora să se poată face auzit glasul sectorului
neguvernamental românesc.
Actele normative pot reglementa situaţii noi sau pot fi acte de modificare, completare
sau înlocuire ale unora deja existente. Potrivit legii, cetăţenii trebuie consultaţi asupra tuturor
proiectelor de actelor normative emise sau redactate de autorităţi publice, cu câteva excepţii.
Nu are loc un proces de consultare în cazul elaborării unor acte normative:
• conţinând valori, termene de realizare şi date tehnico-economice ale unor
activităţi comerciale sau financiare, dacă publicitatea acestora aduce atingere
principiului concurenţei loiale, sau
• privind datele personale
Interzicerea participării la elaborarea unor acte normative, chiar dacă acestea vizează
domenii importante precum securitatea naţională, este lipsită de sens în condiţiile în care actele
sunt publicate în Monitorul Oficial. În situaţia în care autorităţile publice vor folosi scuza exceptării
de la consultare pentru a nu iniţia procesele reglementate de lege, este important ca astfel de
decizii să fie contestate prin memorii adresate respectivei instituţii sau, în lipsa unei reacţii
pozitive, prin intermediul instanţelor. Astfel, instanţele de judecată vor putea clarifica limitele
aplicării legii. Depinde în foarte mare măsură de cei care folosesc legea ca aceste limite să fie cât
mai reduse, pentru ca marea majoritate a actelor normative să poată fi supuse consultărilor.
Ministrul Industriilor a declarat că textul ordonanţei privind reglementarea activităţii
de cercetare ştiinţifică nu va fi supus consultării publice deoarece el priveşte
interesele strategice ale României. Asociaţia Naţională a Institutelor de Cercetare a
răspuns că va ataca în justiţie ordinul prin care ministrul a decis acest lucru. În urma
memoriului depus la Minister de Asociaţie, ministrul a retras ordinul şi a afirmat că
Ministerul va organiza şi o dezbatere publică pe această temă.
În situaţii care, datorită circumstanţelor excepţionale, impun adoptarea unor soluţii
imediate, pentru evitarea unei grave atingeri aduse interesului public, este prevăzută posibilitatea
de a adopta acte normative fără a urma un proces consultativ. Această reglementare îşi poate
dovedi utilitatea în situaţii de criză. În caz de cutremur, de exemplu, Guvernul poate emite
hotărâri care să limiteze efectele dezastrului. Din cauza timpului limitat de reacţie avut la
dispoziţie, un proces de consultare nu poate avea loc.
Este important însă ca această excepţie să nu fie folosită şi în situaţii care nu sunt
deloc „excepţionale”. Şi în acest caz, tendinţa autorităţilor de a se sustrage
transparenţei trebuie să fie atent monitorizată. Aceasta implică, după ce efectele
situaţiei excepţionale au trecut, inclusiv analiza relevanţei adoptării actelor
respective. De asemenea, trebuie observată şi legătura actului emis cu situaţia
excepţională respectivă. Chiar într-o reală situaţie de excepţie, numai actele
normative care evită o gravă atingere adusă interesului public pot fi adoptate fără
Imediat după anunţarea la posturile de televiziune a exploziei centralei termice dintr-
un apartament de la parterul unui bloc din reşedinţa de judeţ, Consiliul Local a decis
interzicerea centralelor de apartament în oraş. Hotărârea a fost luată fără consultarea
publicului, invocându-se faptul că situaţia excepţională impune măsuri hotărâte şi
imediate. Deşi expertiza a arătat că explozia se datora unei butelii, Consiliul Local şi-
a menţinut hotărârea. A fost nevoie de o decizie a instanţei de judecată pentru
anularea actului respectiv.
Legea transparenţei face de mai multe ori precizarea că opiniile exprimate de cetăţeni
sau organizaţii în timpul consultărilor au doar valoare de recomandare. Decizia rămâne la
latitudinea autorităţii publice. Actul normativ va fi trimis, după consultări, spre analiză şi avizare,
potrivit procedurii legale privind elaborarea actelor normative. El va include modificări redactate
pe baza acelor opinii, exprimate în procesul de consultare, care au fost selectate de către
funcţionarii publici responsabili de redactarea actului respectiv.
Autorităţile publice sunt obligate de lege să precizeze, în raportul anual privind
transparenţa decizională, numărul de recomandări incluse în proiectele de acte normative. Se
poate dovedi util să solicitaţi instituţiilor publice motivarea alegerii făcute. Acest lucru nu este
expres prevăzut de lege, dar autorităţile publice pot să facă public motivele includerii doar a unor
puncte de vedere sau a respingerii altora.
Şedinţele publice la care se referă Legea transparenţei sunt, în fapt, toate şedinţele care
sunt necesare pentru desfăşurarea activităţii autorităţii publice respective şi pe care autoritatea
respectivă le declară ca fiind publice. Excepţiile sunt expres reglementate de lege.
• privind interesele strategice economice şi politice ale ţării,
Definiţia dată de lege şedinţelor publice lasă declararea acestora ca publice la latitudinea
autorităţilor respective, prin regulamentul lor de organizare şi funcţionare.
Pentru a influenţa decizii sau acte normative, persoanele pot participa fie individual, în
calitatea lor de cetăţeni, fie organizaţi în ceea ce legea numeşte „asociaţii legal constituite”. Legea
nu limitează în nici un fel accesul la mecanismele prevăzute de aceasta, oricine având dreptul de
a participa, indiferent de ce interes reprezintă.
Cetăţenii pot participa la procesele reglementate de Legea transparenţei fără deosebire de
rasă, naţionalitate, origine etnică, limbă, religie, sex, opinie, apartenenţă politică, avere sau
Din formularea actuală a textului de lege reiese că cetăţenii străini sau apatrizii,
inclusiv cei rezidenţi în România, nu se pot folosi de mecanismele create de Legea
transparenţei. Ei însă pot apela la organizaţiile legal constituite pentru a putea
beneficia de drepturile prevăzute de lege.
Organizaţia neguvernamentală de asistenţă pentru refugiaţi „Barca” poate
reprezenta interesele cetăţenilor străini şi apatrizilor refugiaţi în România în faţa
Ministerului de Interne, în discutarea unui proiect de ordin ce interzice dreptul de
muncă în societăţile comerciale unde au fost concediaţi cetăţeni români în ultimul
Organizaţiile pot participa şi ele, prin reprezentanţii lor. Legea transparenţei dă dreptul
de participare numai organizaţiilor „de reprezentare civică”, adică a organizaţiilor
neguvernamentale, sindicatelor şi altor organizaţii non-profit recunoscute legal.
Organizaţiile neguvernamentale sunt asociaţiile şi fundaţiile reglementate de
Ordonanţa nr. 26/2000, aşa cum a fost modificată de Ordonanţa 37/2003 şi de
Legea 246/2005.14
Organizaţia ecologistă „Valea Margaretelor” se poate opune iniţiativei de a construi
o şosea şi un pod peste râul ce desparte localitatea de reşedinţa de judeţ tăind exact
în două faimoasa Valea Margaretelor, monument al naturii protejat pe plan naţional.
Studiul realizat de organizaţie şi prezentat în şedinţa Consiliului Local a arătat că
alternativa de a construi şoseaua prin curtea fabricii de acumulatoare auto, acum
dezafectată, este mai economică şi protejează şi monumentul naturii. Propunerea
organizaţiei este însă în contradicţie cu interesele fratelui prefectului, care are nevoie
de tot spaţiul curţii pentru depozitarea materialului lemnos ce va fi produs de
joagărul pe care îl va instala în clădirile părăsite ale fabricii.
Nu pot folosi direct mecanismele acestei legi societăţile comerciale, organizaţiile
cooperatiste, asociaţiile agricole, partidele politice. Ele pot să intervină fie prin intermediul unor
persoane (cum ar fi proprietari, membri, persoane cu funcţii de conducere) fie prin intermediul
unor organizaţii neguvernamentale create pentru a le reprezenta interesele.
Asociaţia crescătorilor de porcine a reacţionat rapid la anunţul privind consultarea
publică referitoare la proiectul legii privind taxarea unor activităţi aducătoare de
profit din domeniul creşterii animalelor, care, în scopul oferirii de subvenţii
întreprinderilor agricole de stat, instituia un impozit suplimentar pe desfacerea
animalelor vii în pieţe. Societăţile comerciale ce deţin ferme de porcine, membre ale
asociaţiei, au contribuit la redactarea unui studiu documentat privind contribuţia
fermelor lor la dezvoltarea economică a satelor României.
Un punct de vedere poate fi susţinut de o persoană, de o asociaţie fără personalitate
juridică, de o persoană juridică non-profit sau de o coaliţie.
Persoanele individuale pot contacta organizaţii neguvernamentale active în
domeniul de care aparţine problema lor şi care să le reprezinte interesele.
Resursele şi experienţa unor astfel de organizaţii în materie de participare şi
consultare pot face mai eficient demersul astfel iniţiat. Nimic, însă, nu le împiedică
să participe singuri la consultări sau şedinţe.
Pentru a afla ce organizaţii neguvernamentale sunt active în domeniul care
vă interesează, puteţi întreba în comunitate sau puteţi consulta bazele de date cu
organizaţii realizate de Fundaţia pentru Dezvoltarea Societăţii Civile
(www.fdsc.ro)15 sau CENTRAS (www.centras.ro) şi reţeaua de Centre Regionale de
Resurse pentru organizaţii neguvernamentale.
Când treceţi spre locul de muncă cu autobuzul vedeţi că pata de ulei din lacul de
agrement din parcul de la marginea localităţii se lărgeşte pe zi ce trece. Aţi auzit că,
în viitoarea şedinţă publică a Administraţiei Domeniului Public, se va discuta şi
despre situaţia parcului. Fiind interesat de ce se întâmplă cu parcul, aţi contactat
clubul ecologist din localitate şi împreună cu ei aţi pregătit un punct de vedere ce va
fi exprimat în cadrul şedinţei publice.
Persoanele şi organizaţiile neguvernamentale se pot organiza în coaliţii pentru a
spori impactul propunerilor lor, prin creşterea gradului de reprezentativitate.
Asociaţiile care reprezintă proprietarii de sere au decis să aibă o întâlnire pentru a se
decide asupra unei poziţii comune în legătură cu proiectul de lege privind mărirea
taxei vamale asupra îngrăşămintelor chimice importate din alte ţări decât Uniunea
Pentru detalii a se vedea Marieta Avram, Marian Nicolae, Horaţiu Dumitru, Bogdan Dumitrache, Ghid
legislativ pentru organizaţiile neguvernamentale din România, APADOR-CH, Bucureşti, 2002.
A se vedea şi site-ul Asociaţiei eRomania Gateway, http://ro-gateway.ro/node/185810/ongsearch.
Europeană. Membrii asociaţiilor au înţeles că, acţionând împreună, punctul lor de
vedere va fi mai degrabă luat în considerare.
Vreau să îmi spun cuvântul în legătură cu proiecte de acte normative. Cum fac?
În primul rând trebuie să aflaţi ce acte normative sunt în proces de elaborare.
Consultarea cu privire la acte normative este un proces în care agenda este stabilită de către
instituţiile publice. Instituţiile publice decid, în funcţie de conjunctură sau de priorităţile lor, ce
acte vor fi elaborate. Acest lucru cere atenţie permanentă, pentru a vedea ce acte din sfera
dumneavoastră de interes sunt în discuţie la un moment dat.
Primul pas este informarea cu privire la actele care sunt supuse consultărilor. Informarea
din partea autorităţilor publice asupra proiectelor de acte normative ce vor fi supuse consultărilor
se face în prealabil şi din oficiu.
Surse de informare cu privire la proiectele de acte normative supuse consultărilor:
• anunţ pe pagina de Internet a instituţiei publice;
• anunţ afişat într-un spaţiu accesibil publicului din sediul instituţiei;
• mass-media, dacă aceasta preia anunţul trimis de instituţia respectivă.
Analizând modurile de informare cerute de lege, observăm că se presupune, ca şi în
cazul Legii accesului la informaţiile de interes public, existenţa unui site de web al instituţiei, care
să fie şi actualizat periodic. De asemenea, putem observa că difuzarea către mass-media a
anunţului este obligatorie. Depinde de instituţia respectivă către ce mijloace de informare în masă
direcţionează anunţul, precum şi de organele mass-media în ce măsură sunt interesate să îl
• nota de fundamentare a proiectului, expunerea de motive sau referatul de aprobare;
• textul complet al proiectului de act normativ;
• termenul de trimitere a comentariilor (cel puţin 10 zile) şi
• modul în care cei interesaţi pot trimite în scris comentariile.
O altă modalitate importantă de a primi informaţia referitoare la consultările
asupra proiectelor de acte normative este procedura depunerii unei cereri la
autoritatea publică respectivă.
Formularea legii este destul de vagă, menţionând că proiectele de acte normative vor fi
trimise tuturor persoanelor care au depus o cerere pentru primirea acestor informaţii. Este de
presupus că instituţiile publice vor stabili proceduri pentru trimiterea anunţurilor către cei care au
depus cereri. Puteţi solicita însă ca anunţurile să va fie trimise în formă electronică, la o adresă de
e-mail pe care o veţi preciza în cerere.
Observăm că aici, în privinţa informării, Legea transparenţei se referă, la persoane, nu la
cetăţeni, deci atât cetăţenii străini şi apatrizii cât şi persoanele juridice, orice formă de organizare
ar avea, pot primi informaţiile despre proiectele de acte normative. Repetăm că numai cetăţenii şi
organizaţiile neguvernamentale pot să fie şi consultate.
Pentru a folosi în mod eficient această prevedere a legii, trebuie să fiţi atenţi la
• să trimiteţi câte o cerere la toate instituţiile publice care au în atribuţiile lor
elaborarea de acte normative în domeniul în care vă interesează;
• să vă asiguraţi că formularea domeniului care vă interesează este suficient
de largă, astfel încât să nu fie acte despre care să nu fiţi anunţaţi datorită
formulării folosite;
• să vă asiguraţi că modul de transmitere a informaţiei de la instituţie către
dumneavoastră este suficient de rapid astfel încât să vă dea timp suficient
de reacţie şi că el este la îndemâna instituţiei respective.
Federaţia ce reuneşte organizaţiile active în domeniul asistenţei sociale din judeţ a
cerut Ministerului Muncii şi Solidarităţii Sociale să fie informată cu privire la
modificările legii nr. 34/1998, privind acordarea unor subvenţii asociaţiilor şi
fundaţiilor române cu personalitate juridică, care înfiinţează şi administrează unităţi
de asistenţă socială, precum şi a normelor de aplicare a legii. În felul acesta
organizaţiile îşi pot spune cuvântul în legătură cu o lege foarte importantă pentru
Persoanele sau organizaţiile neguvernamentale pot iniţia canale de comunicare prin care
să transmită informaţia primită de unii dintre ei către toţi cei interesaţi. În termeni practici,
comunicarea între organizaţii neguvernamentale este mai eficientă decât de la o instituţie publică
la fiecare dintre organizaţii.
În cazul actelor normative cu relevanţă asupra mediului de afaceri, instituţia publică
iniţiatoare va transmite anunţul către asociaţiile de afaceri şi către alte asociaţii legal constituite,
pe domenii specifice de afaceri. Cum legea nu precizează care e modalitatea în care instituţia
publică va identifica asociaţiile de afaceri, este indicat ca acestea să anunţe de existenţa lor acele
instituţii publice care pot redacta acte ce prezintă interes pentru ele.
Potrivit legii, participarea la elaborarea de acte normative se poate face în procesul de
redactare a unui proiect de act normativ, anterior supunerii spre analiză şi avizare autorităţii
publice care l-a elaborat. Cetăţenii au la dispoziţie un timp limitat, stabilit de autoritatea publică şi
făcut public în anunţul iniţial. Acest termen nu poate fi însă mai scurt de 10 zile de la data
publicării anunţului.
Comentariile, prevăzute de lege ca „propuneri, sugestii, opinii cu valoare de recomandare”,
vor fi primite de o persoană desemnată special de conducătorul autorităţii publice. Cei care trimit
comentarii vor trebui să fie atenţi la modul de transmitere a informaţiei, verificând, de exemplu,
dacă autoritatea publică respectivă poate primi emailuri cu documente ataşate, sau dacă poate
primi faxuri.
O altă modalitate de consultare, pe lângă comunicarea de comentarii în scris, o reprezintă
organizarea de dezbateri publice. Dezbaterile publice pot fi solicitate în scris de către o asociaţie
legal constituită sau de o altă autoritate publică, iar autoritatea publică iniţiatoare a proiectului de
act normativ este obligată să le organizeze.
Din partea societăţii civile, solicitarea organizării de dezbateri publice poate fi
făcută doar de organizaţii nu şi de către persoane individuale. Însă nimic nu
împiedică cetăţenii să participe la dezbateri, chiar dacă nu reprezintă o organizaţie.
De asemenea, deşi autorităţile publice nu sunt neapărat beneficiare în mod direct
ale procedurilor din Legea transparenţei, totuşi ele pot fi cele care solicită
organizarea unor dezbateri publice. Prin acest procedeu, societatea civilă se poate
folosi de acele instituţii publice deschise către transparenţă, pentru a convinge şi
alte autorităţi de beneficiile transparenţei.
Dezbaterile vor avea loc în termen de cel mult 10 zile de la publicarea anunţului privind
organizarea lor. Aceasta înseamnă că organizaţiile neguvernamentale trebuie să fie pregătite să
reacţioneze foarte rapid, din moment ce formularea de „cel mult 10 zile” permite organizarea lor
şi a doua zi după publicarea anunţului! Legea nu prevede nici o modalitate de organizare şi
structurare a acestor dezbateri publice.
Termenul de dezbatere publică a fost folosit în România pentru a descrie
o întâlnire publică în care se oferă o oportunitate formală pentru schimbul de
informaţii. De exemplu, dezbaterile publice au oferit o oportunitate pentru un
schimb de informaţii pe tema bugetelor planificate ale primăriei. Împărtăşind
câteva dintre caracteristicile întâlnirilor şi audierilor publice, dezbaterile publice
sunt într-o oarecare măsură, un format unic în România, care se dovedeşte a servi
foarte bine nevoilor comunităţilor, în acest timp.
Alte tehnici de consultare ce pot fi folosite şi care pot fi solicitate de către cetăţeni, deşi
nu sunt expres prevăzute în lege:
• consultarea electronică, sub forma unui forum electronic
• întâlniri în comunitate, organizate de autoritatea publică locală într-un loc public, în
apropierea comunităţii care va fi afectată de actul normativ respectiv şi nu la sediul
Consiliul Local al oraşului a iniţiat un act normativ ce prevede transmiterea cu titlu
gratuit, din proprietatea publică în proprietatea privată a oraşului, a unei porţiuni din
parcul orăşenesc, în vederea vânzării către un investitor ce va construi un cartier
rezidenţial. La solicitarea asociaţiilor de proprietari din blocurile situate în imediata
apropiere a parcului, Consiliul Local a hotărât ca audierea publică să aibă loc în
teatrul de vară din mijlocul parcului.
Vreau să particip la şedinţe publice. Cum fac?
Ca şi în cazul actelor normative, primul lucru care trebuie făcut este informarea cu
privire la subiectele ce vor fi discutate în cadrul şedinţelor publice. În timp, odată cu aplicarea
Legii transparenţei, veţi cunoaşte care sunt instituţiile din comunitatea dumneavoastră care
organizează şedinţe publice, precum şi regularitatea lor. În general aceste şedinţe au un caracter
regulat (o dată pe săptămână, de exemplu), deşi, în funcţie de modul de organizare al instituţiei
respective, pot avea loc şi şedinţe extraordinare. Ştiind acest lucru, rămâne să aflaţi care este
ordinea de zi a acestora, pentru a vedea dacă sunt aspecte care vă interesează şi asupra cărora
doriţi să vă spuneţi punctul de vedere.
Autoritatea publică este obligată să facă public anunţul cu privire la şedinţă cu cel
puţin trei zile înainte de desfăşurarea acesteia. Anunţul va fi făcut public prin:
• afişare la sediul autorităţii;
• inserare în site-ul de web;
• comunicare către mass-media.
• data, ora şi locul de desfăşurare;
• ordinea de zi.
Observaţiile făcute în partea referitoare la acte normative se menţin şi aici: legea
presupune existenţa unui site de web al instituţiei, care să fie şi actualizat periodic. Difuzarea
către mass-media a anunţului privind şedinţa este obligatorie. Depinde de instituţia respectivă
către ce mijloace de informare în masă direcţionează anunţul, precum şi de organele mass-media
în ce măsură sunt interesate să îl publice.
Legea prevede că anunţul trebuie adus la cunoştinţa cetăţenilor şi asociaţiilor legal
constituite care au prezentat anterior sugestii şi propuneri, în scris, referitor la aspectele ce vor fi
discutate în cadrul şedinţei. Legea face aici referire la acele persoane sau organizaţii care,
folosindu-se fie de dreptul la petiţie, fie de procedurile Legii transparenţei privitoare la consultările
asupra proiectelor de acte normative, au formulat anterior puncte de vedere legate de subiectele
de pe ordinea de zi a respectivei şedinţe. Această procedură presupune că persoana responsabilă
cu trimiterea anunţului va verifica, înainte de fiecare şedinţă publică, ordinea de zi şi registrul în
care s-au înscris petiţiile cetăţenilor, lista celor care au depus comentarii scrise asupra proiectelor
de acte normative ce vor fi dezbătute şi, eventual, lista participanţilor la dezbaterile asupra acelor
acte, pentru a realiza o listă suplimentară de distribuţie a anunţului. În lipsa unui sistem
informatizat de evidenţă a petiţiilor şi comentariilor asupra proiectelor de acte normative, această
operaţiune este foarte mare consumatoare de timp şi energie.
Participarea la şedinţă se va face în limita numărului de locuri din sala în care se va
desfăşura şedinţa. Pentru a determina cine sunt persoanele care au prioritate, legea introduce
noţiunea de „ordine de precădere” şi lasă la dispoziţia persoanei care conduce şedinţa să
stabilească cine are mai mare interes în a participa. Criteriul celui mai mare interes nu poate fi
folosit în sensul de a împiedica participarea la şedinţa publică a categoriilor de persoane protejate
prin prevederile Ordonaţei 137/2000 privind prevenirea şi sancţionarea tuturor formelor de
discriminare, cu modificările ulterioare. Mass-media are acces preferenţial la şedinţă, trecând
peste ordinea de precădere.
Acelaşi preşedinte de şedinţă mai are la îndemână un instrument de control al şedinţei —
posibilitatea de a avertiza sau chiar de a evacua din sală un participant, în cazul în care acesta nu
respectă regulamentul de organizare şi funcţionare a şedinţelor, parte a regulamentului instituţiei
publice respective. Cei care nu pot participa la şedinţă vor avea acces, în condiţiile legii accesului
la informaţiile de interes public, la minuta şedinţelor publice.
Ca şi în cazul actelor normative, contribuţiile participanţilor la şedinţele publice au doar
valoare de recomandare, adoptarea deciziilor ţinând de competenţa exclusivă a autorităţilor
Autorităţile publice nu sunt transparente. Ce să fac?
Pentru a ataca opacitatea, trebuie să înţelegem mai întâi de ce este ea preferată
• Reflexul anilor de secretizare a modului de operare a puterii se mai resimte încă la
şaisprezece ani de la înlăturarea comunismului. Obişnuinţa este o a doua natură —
puternică, dar poate fi înlăturată.16 Modul de operare a administraţiei publice într-o
Românie membră a Uniunii Europene trebuie să fie guvernat de transparenţă;
Cu toate acestea, în mod paradoxal, unele persoane pot afirma că implicarea cetăţenească a fost mai mare în
timpul regimului comunist. Aceasta mai ales pentru că toate activităţile care acum ar fi considerate civice se
desfăşurau sub controlul statului. Pentru situaţia în altă ţară fostă comunistă, Lituania, a se vedea Earl Mathers,
• Opacitatea favorizează marea şi mica corupţie. Aplicarea constantă şi continuă a Legii
transparenţei, de către acele autorităţi publice care sunt oneste, va duce la sporirea
încrederii cetăţenilor în ele;
• Autorităţilor publice le lipseşte exerciţiul deschiderii către cei pe care îi servesc. Nu toţi
funcţionarii publici sunt obişnuiţi să lucreze cu publicul, iar prezenţa acestuia îi poate face
să se simtă nesiguri. De aceea, poate apărea reacţia instinctivă de apărare şi refugiul în
spatele opacităţii. Transparenţa administraţiei duce automat la o mai mare profesionalizare
a funcţionarilor publici;
• Unii factori decizionali din administraţia publică încă mai consideră că ştiu mai bine ce
trebuie făcut. Consultarea celor interesaţi apare în aceste condiţii a fi lipsită de sens. Ei nu
înţeleg că participarea duce la adoptarea unor decizii sau acte normative bazate pe
realitate, care vor fi mai uşor acceptate de cei cărora li se adresează, dacă au fost parte a
procesului care a dus la adoptarea lor.
Rezistenţa la transparenţă poate lua variate forme. Unele instituţii publice au făcut apel la
excepţiile prevăzute de lege sau au încercat manipularea legii pentru a-i face imposibilă aplicarea.
Ca reacţie la aceste situaţii, este important să fie permanent reamintit principiul interpretării Legii
în sensul aplicării ei şi nu pentru a ascunde activităţile instituţiilor.
Nu trebuie uitat că transparenţa autorităţilor publice este un proces dinamic. Pe
măsură ce legea este din ce în ce mai mult aplicată, autorităţile administraţiei
publice vor fi din ce în ce mai transparente, pentru că vor avea exerciţiul aplicării
Reacţia la opacitate trebuie să existe întotdeauna. Neaplicarea sau aplicarea greşită a
legii trebuie sancţionate. Insistenţa în a cere respectarea drepturilor conferite de lege trebuie să
fie constantă, până când legea va fi aplicată. Nu uitaţi că cei care influenţează rezultatul unui
proces de consultare sau participare sunt atât cei cu putere de decizie, cât şi cei care trebuie să
aplice în mod nemijlocit Legea transparenţei.
Pentru a avea succes, poziţia apărată trebuie să fie clară, iar procedurile prevăzute de lege
respectate întocmai. Numai în acest mod demersul are şanse de succes, prin minimizarea tuturor
posibilităţilor ca autorităţile administraţiei publice să poată invoca vicii de procedură.
Legea transparenţei prevede căi de atac în cazul în care nu este respectată. Prin art. 13,
persoanele sau organizaţiile au dreptul de a ataca în contencios administrativ17 instituţiile publice
care nu respectă legea. Prevederea face trimitere la procedura reglementată de Legea
554/2004,18 aşa cum a fost ea modificată şi completată până în prezent. Cel care face plângerea
în instanţă va trebui să facă dovada lezării unui drept sau interes legitim al său prin neaplicarea
sau aplicarea eronată a Legii transparenţei. Persoana respectivă va trebui să urmeze, în prealabil,
procedura de plângere administrativă la instituţia publică care a permis lezarea dreptului.
Mai mult, dacă un funcţionar nu permite accesul la şedinţele publice sau împiedică
implicarea în consultările cu privire la proiecte de acte normative, poate fi sancţionat pentru
abatere disciplinară. În primul rând, este important să vedem ce înseamnă termenii „permitere”
sau „împiedicare”, în înţelesul Legii transparenţei. Legea nu precizează înţelesul acestor termeni,
aşa încât demersurile trebuie să fie argumentate, pentru a arăta în mod clar cum anume a fost
cineva împiedicat să participe. În al doilea rând, trebuie să arătăm că legea se referă la
funcţionar, adică la orice angajat al unei instituţii publice. Sancţionarea se face diferenţiat dacă
este vorba despre un funcţionar public sau de alt funcţionar al instituţiei publice respective.
Statutul funcţionarului public, Legea nr. 188/1999,19 prevede că abaterea disciplinară
poate fi sancţionată cu:
• mustrare,
• diminuarea drepturilor salariale cu 5-10% pe o perioadă de 1-3 luni,
• suspendarea dreptului de avansare pe o perioadă de 1-3 ani,
• trecerea într-o funcţie inferioară, pe o perioada de 6-12 luni, cu diminuarea
corespunzătoare a salariului,
• destituirea din funcţie.
Facilitating Community Development Through Local Government Collaboration With NGOs, Development
Associates Occasional Paper No. 1.
Legea contenciosul administrativ reglementează dreptul oricărei persoane de a ataca în justiţie fie acte emise
de autorităţile administraţiei publice, dacă prin acestea i-au fost vătămate drepturi sau interese legitime, fie
refuzul administraţiei publice de a răspunde unei cereri referitoare la drepturile sau interesele sale legitime.
Legea 554/2004 privind contenciosul administrativ abrogă dipoziţiile Legii nr. 29/1990.
Legea 188/1999, Statutul funcţionarilor publici, Monitorul Oficial 600/1999, cu modificările şi completările
Asociaţia sportivă „Avântul” nu a putut participa la şedinţa Consiliului Local în care
se discuta vânzarea terenului de fotbal către un investitor din reşedinţa de judeţ.
Atunci când preşedintele asociaţiei a întrebat telefonic care este ora de începere a
şedinţei, funcţionarul public însărcinat cu relaţia cu organizaţiile neguvernamentale
i-a comunicat o oră greşită. În numele asociaţiei, a fost depusă la Consiliu o cerere
de sancţionare a funcţionarului public care a comunicat o oră greşită. Secretarul
Consiliului Local, aflând că funcţionarul comunicase altor organizaţii ora corectă,
chiar cu câteva minute înainte de a suna cei de la „Avântul”, a decis convocarea
comisiei de disciplină pentru a decide ce sancţiune trebuie aplicată.
Funcţionarul poate fi sancţionat cu avertisment sau cu mustrare de către conducătorul
compartimentului în care funcţionează respectivul funcţionar. Cei împiedicaţi să participe la
şedinţe sau consultări trebuie să adreseze un memoriu superiorului direct, prin care să ceară
sancţionarea funcţionarului. Celelalte tipuri de sancţiuni, mai grave, se aplică de către
conducătorul instituţiei, la propunerea comisiei de disciplină. În acest caz, memoriul trebuie
înaintat conducătorului unităţii, cu cererea de a sesiza comisia de disciplină, sau membrilor
comisiei de disciplină. Trebuie reţinut că aprecierea cererii de sancţionare este la latitudinea
funcţionarilor superiori, fără a exista prea multe mijloace eficiente de a controla dacă aceştia
declanşează într-adevăr procedura de sancţionare.
Pentru angajaţii instituţiilor publice care nu sunt funcţionari publici, sancţionarea se face
sub regimul Codului Muncii. Potrivit noului Cod al Muncii, în vigoare din 1 martie 2003, un angajat
poate fi sancţionat cu:
• avertisment scris,
• suspendarea contractului individual de muncă pentru o perioadă ce nu poate depăşi 10
• retrogradarea din funcţie, cu acordarea salariului corespunzător funcţiei în care s-a
dispus retrogradarea, pentru o durată ce nu poate depăşi 60 de zile,
• reducerea salariului de bază pe o durată de 1-3 luni cu 5-10%,
• reducerea salariului de bază şi, după caz, şi a indemnizaţiei de conducere pe o perioadă
de 1-3 luni cu 5-10%
Sancţiunea se aplică de către angajator.
Conducătorii instituţiilor publice care nu sunt funcţionari publici, fiind fie demnitari, fie
aleşi, sau consilieri lor personali, nu pot fi sancţionaţi în acest mod. Singura cale rămâne cea
prevăzută de Legea contenciosului administrativ.
Decizia de a recurge la această metodă de a-i sancţiona pe cei care blochează
transparenţa este una destul de delicată. Eficienţa ei depinde de mulţi factori şi mai ales de faptul
că decizia de sancţionare aparţine exclusiv autorităţii pentru care lucrează funcţionarul public sau
O altă cale care stă la îndemâna celor ce consideră că le-au fost încălcate drepturile
prevăzute în Legea transparenţei este apelarea la Avocatul Poporului. Instituţie prevăzută în
Constituţia din 1991 şi înfiinţată în 1997, Avocatul Poporului are ca scop apărarea drepturilor şi
libertăţilor cetăţenilor în raporturile acestora cu autorităţile publice.20 Deşi această cale nu este
expres prevăzută de Legea transparenţei ea este totuşi posibilă.21
Legea prevede şi un instrument ce poate fi folosit de cetăţeni pentru verificarea modului în
care a fost aplicată legea de către autorităţi: raportul anual privind transparenţa decizională. Prin
intermediul raportului se va putea vedea, cel puţin din punct de vedere cantitativ, în ce măsură a
fost pusă în aplicare legea. Nepublicarea raportului anual de către toate autorităţile publice vizate
poate să fie atacată în justiţie.
Vreau ca autorităţile administraţiei publice locale din oraşul meu să fie şi mai
Legea transparenţei prevede în art. 1 că standardele stabilite prin prevederile sale sunt
minimale. Acest lucru înseamnă că toate instituţiile publice care cad sub incidenţa Legii
transparenţei sunt obligate să respecte aceste standarde, dar şi că oricare instituţie publică poate
adopta norme care să prevadă drepturi mai largi privind participarea la elaborarea actelor
normative sau la şedinţe publice. Acest lucru s-a şi întâmplat, încă înainte de apariţia legii, atât la
nivel local cât şi naţional.
Legea 35/1997, a Avocatului Poporului, Monitorul Oficial nr. 48/1997, republicată.
Pentru o paralelă referitoare la instituţia Avocatului Poporului şi Legea accesului la informaţiile publice, a se
vedea Codru Vrabie, Rolul Avocatului Poporului în apărarea liberului acces la informaţiile de interes public,
Asociaţia Română pentru Transparenţă, 2002.
Pe 29 noiembrie 2001, Consiliul Local al Municipiului Giurgiu a adoptat Hotărârea
nr. 206 privind aprobarea implementării proiectului "Transparenţa în administraţia
publică locală". Giurgiu este primul municipiu din România care a adoptat măsuri
prin care publicul poate lua parte în procesul de elaborare a deciziilor pe plan local.
Decizia prevede obligativitatea Consiliului Local de a publica proiectele de acte
normative în “Buletinul Informativ”, înainte de adoptarea acestora. Persoanele
interesate vor avea la dispoziţie 60 de zile pentru a face sugestii sau comentarii. În
situaţia în care Consiliul Local observă un interes crescut faţă de un anumit subiect,
atunci poate organiza dezbateri publice în legătură cu acesta. Aceeaşi Hotărâre
permite persoanelor să propună iniţierea, modificarea, abrogarea sau înlocuirea unui
act normativ. De asemenea, Hotărârea impune analizarea din punct de vedere al
costurilor şi beneficiilor a tuturor deciziilor cu impact asupra activităţii economice,
urmând ca aceste analize să fie făcute publice.
Ordonanţa de urgenţă privind cadrul general de reglementare a comunicaţiilor22
prevede, în capitolul IX, procedurile de consultare, transparenţă şi informare pe care
Agenţia Naţională de Reglementare în Comunicaţii (ANRC) trebuie să le respecte.
Articolul 50 detaliază procedura de consultare ce va fi urmată în cazul în care
Agenţia intenţionează să adopte măsuri ce vor avea un impact semnificativ pe piaţa
comunicaţiilor electronice sau a serviciilor poştale. Proiectul de act normativ va fi
publicat pe pagina de web a ANRC23, iar persoanele şi organizaţiile care şi-au
manifestat interesul cu privire la reglementările ANRC vor fi anunţate prin e-mail de
publicarea textului. Termenul pentru trimiterea comentariilor scrise va fi de cel
puţin 30 de zile de la publicare, dar ordonanţa permite şi scurtarea lui, în situaţii de
urgenţă, până la cel puţin 10 zile. Proiectul va putea fi adoptat în forma finală doar
după o perioadă de 10 zile de la data expirării termenului de depunere a
observaţiilor, iar textul final va fi însoţit de o sinteză a observaţiilor primite,
cuprinzând şi poziţia ANRC faţă de ele.
Ce pot face dacă scopul meu nu poate fi atins prin această lege?
Aşa cum menţionam, Legea transparenţei se alătură altor norme care au fost create
pentru a vă sta la îndemână cu scopul de a vă asigura că interesele dumneavoastră sunt
respectate. Prin intermediul Legii accesului la informaţiile de interes public,24 persoanele sau
organizaţiile pot solicita informaţii de la autorităţile administraţiei publice.25 Astfel, puteţi afla, de
exemplu, ce s-a decis în legătură cu dumneavoastră sau cu aspectele care vă interesează.
Ordonanţa care reglementează dreptul la petiţie26 permite atât persoanelor fizice, cât şi
organizaţiilor neguvernamentale, să adreseze petiţii, adică cereri, reclamaţii, sesizări sau
propuneri, către autorităţile administraţiei publice. Astfel puteţi interacţiona cu administraţia în
afara şedinţelor publice sau a proceselor consultative legate de adoptarea unor acte normative.
Legea contenciosului administrativ27 permite atacarea actelor administrative care îngrădesc
drepturile şi interesele dumneavoastră recunoscute de lege.
Legea transparenţei a mai adăugat un instrument, poate cel mai puternic, de
acţiune în legătură cu administraţia publică. Prin el vă puteţi face auzită vocea. Folosiţi-
l! Nu uitaţi că:
„ABSENŢII NU AU NICIODATĂ DREPTATE!”
Ordonanţa de urgenţă nr. 79 din 13 iunie 2002 privind cadrul general de reglementare a comunicaţiilor,
Monitorul Oficial nr. 457/2002.
www.anrc.ro.
A se vedea nota 2, supra.
Pentru detalii, a se vedea Asociaţia Română pentru Transparenţă, Ce trebuie să ştim despre accesul la
informaţiile de interes public, Bucureşti, 2001.
A se vedea nota 3, supra.
A se vedea nota 12, supra.
V. Mijloacele la dispoziţia ONG pentru monitorizarea implementării
legii transparenţei28
Autorităţile respectă obligaţia de transparenţă faţă de solicitanţii de informaţii
privind proiectele de acte normative?
Coordonatorii locali pot adresa câte o cerere către Primarie prin care solicită să fie
înştiinţaţi cu privire la toate proiectele de acte normative (hotărâri ale consiliului local) care
urmează a fi discutate de-a lungul desfăşurării proiectului: _____.
[În paralel, alţi membri ai echipei de proiect pot adresa aceeaşi solicitare în calitate de
cetăţeni obişnuiţi. Aceasta ar permite compararea răspunsurilor autorităţilor faţă de persoane
juridice/organizaţii constituite şi persoane fizice/cetăţeni.]
Cererea se fundamentează conform art. 6, alin. 1 al Legii 52/2003:
'Autoritatea administraţiei publice va transmite proiectele de acte normative tuturor
persoanelor care au depus o cerere pentru primirea acestor informaţii'.
Cine răspunde de aplicarea legii 52/2003 în cadrul autorităţii publice?
Numirea unei persoane desemnate pentru relaţia cu societatea civilă (conform art. 6
alin. 5 şi art.7 alin. 2) se face de către conducătorul instituţiei.
Coordonatorii locali pot consulta site-ul, biroul pentru relaţii cu publicul al Primăriei în
vederea identificării persoanei desemnate pentru relaţia cu societatea civilă şi a contactelor
acesteia: adresă, telefon, e-mail.
Adiţional, coordonatorii locali pot solicita copie după documentul care conţine fişa de post
a persoanei desemnate pentru relaţia cu societatea civilă conform Legii 544/2001. Alternativ,
coordonatorii locali pot avea o discuţie cu persoana desemnată pe acest subiect.
În cazul în care coordonatorii locali obţin informaţia (ceea ce este preferabil din
perspectiva documentării), este interesant de verificat ce alte atribuţii îndeplineşte această
persoană în cadrul Primăriei.
Ce şi cum raportează autoritatea despre implementarea până în prezent a Legii
52/2003?
Publicarea rapoartelor anuale privind transparenţa decizională (conform art. 12)
Coordonatorii locali solicită copie dupa documentul care conţine informaţia privitoare la
rapoartele anuale de monitorizare ale Legii 52/2003 începând din anul 2004-2006.
Coordonatorii locali vor verifica dacă acestea conţin:
• numărul recomandărilor primite,
• numărul recomandărilor acceptate,
• numărul participanţilor la şedinţele publice,
• numărul dezbaterilor publice organizate pe marginea proiectelor de acte normative,
• situaţia în care autoritatea a fost acţionată în justiţie pentru nerespectarea
prevederilor prezentei legi,
• evaluarea parteneriatului cu cetăţenii şi asociaţiile legal constitutite ale acestora,
• numărul şedinţelor care nu au fost publice şi motivaţia restricţionării acessului.
Coordonatorii locali vor evalua:
• nivelul cererii şi ofertei de transparenţă,
Cercetarea a fost realizată de Oana Ţigănescu de la Fundaţia pentru Dezvoltarea Societăţii Civile (FDSC),
care a şi elaborat acest capitol al ghidului, sub coordonarea Oanei Zăbavă, Asociaţia Română pentru
• oportunităţile şi obstacolele în calea organizării de dezbateri publice conform legii
52/2003,
• evoluţia în timp a practicilor de transparenţă decizională.
Cum se implementează legea în prezent?
Elemente de rigurozitate:
a) Anunţarea proiectelor de acte normative (art 6, alin. 2)
Coordonatorii locali pot urmări lunar, prin vizitarea site-ului, a sediului Primariei şi prin
lecturarea publicaţiilor periodice ale Primăriei (dacă este cazul):
• dacă autoritatea publică proiectele de acte normative;
• dacă autoritatea transmite proiectele de acte normative către mass media şi cei
• dacă anunţul cuprinde:
− notă de fundamentare,
− expunere de motive sau referat de aprobare privind necesitatea adoptării
actului normative,
− termenul limită, data, locul şi modalitatea prin care cei interesaţi pot transmite
în scris propuneri, sugestii, opinii cu valoare de recomandare;
− dacă între data anunţării proiectului şi data dezbaterii acestuia în plenul
Consiliului există un intervel de cel puţin 30 de zile;
− dacă intervalul de transmitere în scris a propunerilor, sugestiilor, opiniilor cu
valoare de recomandare este de cel puţin 10 zile.
b) Respectarea termenelor de organizare a şedinţelor publice
Coordonatorii locali pot urmări lunar, prin vizitarea site-ului, a sediului Primăriei şi prin
lecturarea publicaţiilor periodice ale Primăriei (dacă este cazul), dacă şedinţele publice sunt
anunţate cu cel puţin 3 zile înainte de data desfăşurării (art. 7).
c) Regulamentul de organizare a dezbaterilor
Coordonatorii locali pot solicita copie după documentul care conţine informaţia privind
regulamentul de organizare al dezbaterilor publice conform legii 544/2001 (vezi art.15 al legii
52/2003)
Coordonatorii locali pot solicita o discuţie cu persoana desemnată pentru a verifica dacă,
în lipsa unui astfel de document, aceasta foloseşte un îndrumar în organizarea şedinţelor publice
sau în ce măsură un astfel de îndrumar/ regulament îi este util în activitate.
d) Publicarea minutelor şedinţelor publice
Coordonatorii locali urmăresc lunar, prin vizitarea site-ului, a sediului Primăriei şi lectura
publicaţiilor periodice ale Primăriei (dacă este cazul), dacă se publica minutele sau înregistrările
şedinţelor publice (art.11 si 10) organizate conform legii 52/2003.
Ö În cazul în care Primaria organizează şedinte publice, este recomandabil ca membrii
echipei de proiect să ia parte în calitate de observatori.
Ö Pentru organizarea celor două dezbateri publice, este util ca membrii echipei de proiect
să se consulte cu cetăţeni, alte organizaţii, consilieri locali sau alte persoane cu funcţii de
conducere din cadrul autorităţii publice. În urma acestor discuţii, ei îşi pot restrânge
interesele la două teme, de pildă, 'investiţii care implică obligaţii financiare pe termen ' şi
'servicii publice de termoficare' cu privire la care clubul APD să solicite dezbatere publică
conform art. 6, alin. 7 al Legii 52/2003.
Ö ! Atenţie, Legea administraţiei publice locale 215/2001 vorbeste despre 'şedinţe publice'
într-un sens larg, de şedinţe ale Consiliului Local la care accesul cetăţenilor este permis.
Nu trebuie confundate cu dezbaterile publice organizate conform legii 52/2003.
ANEXĂ I Tabel de conformitate referitor la respectarea procedurilor stabilite prin
[denumirea actului normativ] [emitent]
A. motivele neaplicării procedurii de participare la elaborarea actelor normative
1. informaţii clasificate
[se face referire la tipul informaţiilor şi la temeiul clasificării]
2. activităţi comerciale sau financiare
[se menţionează efectul pe care publicitatea l-ar fi avut asupra principiului concurenţei
loiale]
[se face referire la categoria de persoane şi la temeiul protejării datelor]
B. motivele neaplicării procedurii de participare la elaborarea actelor normative
• circumstanţele excepţionale
• soluţiile imediate care se impun
• atingerea adusă interesului public
[se verifică şi legăturile de cauzalitate între aceste trei elemente]
• procedura de urgenţă utilizată, conform legii
1. data adoptării actului normativ
• numărul de locuri disponibile în sală
• numărul de persoane prezente în vederea şedinţei publice de adoptare
[se verifică dacă li s-au distribuit extrase din regulamentul de şedinţă]
• numărul de persoane cărora li s-a aplicat procedura de precădere şi numărul ziariştilor
• numărul de persoane care au luat cuvântul
• numărul recomandărilor primite
• numărul recomandărilor susţinute ca amendamente
• numărul recomandărilor acceptate ca amendamente
[se recomandă utilizarea unui tabel care să cuprindă numele persoanei care a făcut
recomandarea, dimpreună cu motivele pentru care aceasta a fost acceptată sau
respinsă]
• data transmiterii răspunsurilor privind acceptarea sau respingerea recomandărilor către
persoanele care le-au depus/înaintat/transmis
[se verifică să nu fie mai târziu de 30 de zile de la data înregistrării recomandărilor]
• data publicării minutei sau procesului-verbal al şedinţei publice de adoptare şi
modalitatea de publicare: la avizier/pe site
• data anunţului privind şedinţa publică de adoptare
[se verifică să fie cu cel puţin 3 zile înainte de data de la punctul 1]
• modul de comunicare a anunţului: la avizier/pe site/în mass-media
• numărul de persoane către care anunţul a fost transmis prin corespondenţă
• numărul de persoane invitate în mod special
[inclusiv asociaţiile mediului de afaceri şi alte asociaţii legal constituite, respectiv
persoanele care au depus o cerere pentru primirea informaţiilor şi cele care au făcut deja
recomandări]
2. data avizării proiectului de act normativ
• numărul de persoane prezente în vederea şedinţei publice de avizare
recomandarea, motivele pentru care aceasta a fost acceptată sau respinsă]
• data publicării minutei sau procesului-verbal al şedinţei publice de avizare şi modalitatea
de publicare la avizier/pe site
• data anunţului privind şedinţa publică de avizare
[se verifică să fie cu cel puţin 3 zile înainte de data de la punctul 2]
• modul de comunicare a anunţului la avizier/pe site/în mass-media
3. data analizării recomandărilor asupra proiectului de act normativ
• numărul recomandărilor primite în cadrul dezbaterii şi prin corespondenţă
4. data dezbaterii publice asupra proiectului de act normativ
[se verifică să fie cel mult în preziua datei de la punctul 3]
• numărul de persoane prezente la dezbaterea publică şi numărul ziariştilor prezenţi
• numărul recomandărilor primite în cadrul dezbaterii publice
• denumirea persoanei care a solicitat organizarea dezbaterii publice
• data când a fost solicitată organizarea dezbaterii publice
• data anunţului privind organizarea dezbaterii publice
[se verifică să fie cu cel mult 10 zile înainte de data de la punctul 4]
5. data până la care s-au putut transmite recomandări prin corespondenţă
[se verifică să fie cel puţin 10 zile după data de la punctul 6 şi cel mult în preziua datei
de la punctul 4]
• numărul de persoane care au transmis recomandări
• numarul recomandărilor primite prin corespondenţă
fiecare recomandare]
6. data publicării anunţului referitor la elaborarea actului normativ
[se verifică să fie cu cel puţin 30 de zile înainte de data de la punctul 3]
persoanele care au depus o cerere pentru primirea informaţiilor]
7. documentele anexate anunţului referitor la elaborarea actului normativ
• nota de fundamentare, expunere de motive sau referat de necesitate (aprobat)
• fişa de politici publice, analiza de impact sau analiza cost-beneficiu
• textul complet al proiectului de act normativ
• datele privind termenul, locul şi modalitatea în care se pot transmite recomandări
ANEXĂ II Legea 52/2003 privind transparenţa decizionala în administraţia publică29
Art. 1. - (1) Prezenta lege stabileşte regulile procedurale minimale aplicabile pentru asigurarea transparenţei
decizionale în cadrul autorităţilor administraţiei publice centrale şi locale, alese sau numite, precum şi al altor
instituţii publice care utilizează resurse financiare publice, în raporturile stabilite între ele cu cetăţenii şi
asociaţiile legal constituite ale acestora.
a) să sporească gradul de responsabilitate a administraţiei publice faţă de cetăţean, ca beneficiar al deciziei
b) să stimuleze participarea activă a cetăţenilor în procesul de luare a deciziilor administrative şi în procesul de
elaborare a actelor normative;
a) informarea în prealabil, din oficiu, a persoanelor asupra problemelor de interes public care urmează să fie
dezbătute de autorităţile administraţiei publice centrale şi locale, precum şi asupra proiectelor de acte
b) consultarea cetăţenilor şi a asociaţiilor legal constituite, la iniţiativa autorităţilor publice, în procesul de
elaborare a proiectelor de acte normative;
c) participarea activă a cetăţenilor la luarea deciziilor administrative şi în procesul de elaborare a proiectelor de
acte normative, cu respectarea următoarelor reguli:
c) elaborarea de acte normative - procedura de redactare a unui proiect de act normativ anterior supunerii spre
adoptare;
d) recomandare - orice punct de vedere, sugestie, propunere sau opinie, exprimată verbal sau în scris, primită
de către autorităţile publice de la orice persoană interesată în procesul de luare a deciziilor şi în procesul de
e) obligaţia de transparenţă - obligaţia autorităţilor administraţiei publice de a informa şi de a supune dezbaterii
publice proiectele de acte normative, de a permite accesul la luarea deciziilor administrative şi la minutele
şedinţelor publice;
f) asociaţie legal constituită - orice organizaţie civică, sindicală, patronală sau orice alt grup asociativ de
reprezentare civică;
g) minută - documentul scris în care se consemnează în rezumat punctele de vedere exprimate de participanţi
la o şedinţă, precum şi rezultatul dezbaterilor;
h) ordine de precădere - ordinea care determină prioritatea participării la şedinţele publice, în raport cu
interesul manifestat faţă de subiectul şedinţei;
i) şedinţă publică - şedinţa desfăşurată în cadrul autorităţilor administraţiei publice şi la care
are acces orice persoană interesată.
a) autorităţile administraţiei publice centrale: ministerele, alte organe centrale ale administraţiei publice din
subordinea Guvernului sau a ministerelor, serviciile publice descentralizate ale acestora, precum şi autorităţile
b) autorităţile administraţiei publice locale: consiliile judeţene, consiliile locale, primarii, instituţiile şi serviciile
publice de interes local sau judeţean.
Art. 5. - Prevederile prezentei legi nu se aplică procesului de elaborare a actelor normative şi şedinţelor în care
sunt prezentate informaţii privind:
a) apărarea naţională, siguranţa naţională şi ordinea publică, interesele strategice economice şi politice ale
ţării, precum şi deliberările autorităţilor, dacă fac parte din categoria informaţiilor clasificate, potrivit legii;
Publicată în Monitorul Oficial, Partea I nr. 70 din 3 februarie 2003
b) valorile, termenele de realizare şi datele tehnico-economice ale activităţilor comerciale sau financiare, dacă
publicarea acestora aduce atingere principiului concurenţei loiale, potrivit legii;
CAPITOLUL AL II-LEA — Proceduri privind participarea cetăţenilor şi a asociaţiilor legal constituite la
procesul de elaborare a actelor normative şi la procesul de luare a deciziilor
Secţiunea 1 — Dispoziţii privind participarea la procesul de elaborare a actelor normative
Art. 6. - (1) În cadrul procedurilor de elaborare a proiectelor de acte normative autoritatea administraţiei
publice are obligaţia să publice un anunţ referitor la această acţiune în site-ul propriu, să-l afişeze la sediul
propriu, într-un spaţiu accesibil publicului, şi să-l transmită către mass-media centrală sau locală, după caz.
Autoritatea administraţiei publice va transmite proiectele de acte normative tuturor persoanelor care au depus o
(2) Anunţul referitor la elaborarea unui proiect de act normativ va fi adus la cunoştinţă publicului, în condiţiile
alin. (1), cu cel puţin 30 de zile înainte de supunerea spre analiză, avizare şi adoptare de către autorităţile
publice. Anunţul va cuprinde o notă de fundamentare, o expunere de motive sau, după caz, un referat de
aprobare privind necesitatea adoptării actului normativ propus, textul complet al proiectului actului respectiv,
precum şi termenul limită, locul şi modalitatea în care cei interesaţi pot trimite în scris propuneri, sugestii, opinii
cu valoare de recomandare privind proiectul de act normativ.
(3) Anunţul referitor la elaborarea unui proiect de act normativ cu relevanţă asupra mediului de afaceri se
transmite de către iniţiator asociaţiilor de afaceri şi altor asociaţii legal constituite, pe domenii specifice de
activitate, în termenul prevăzut la alin. (2).
(4) La publicarea anunţului autoritatea administraţiei publice va stabili o perioadă de cel puţin 10 zile pentru a
primi în scris propuneri, sugestii sau opinii cu privire la proiectul de act normativ supus dezbaterii publice.
(5) Conducătorul autorităţii publice va desemna o persoană din cadrul instituţiei, responsabilă pentru relaţia cu
societatea civilă, care să primească propunerile, sugestiile şi opiniile persoanelor interesate cu privire la
(6) Proiectul de act normativ se transmite spre analiză şi avizare autorităţilor publice interesate numai după
definitivare, pe baza observaţiilor şi propunerilor formulate potrivit alin. (4).
(7) Autoritatea publică în cauză este obligată să decidă organizarea unei întâlniri în care să se dezbată public
proiectul de act normativ, dacă acest lucru a fost cerut în scris de către o asociaţie legal constituită sau de către
o altă autoritate publică.
(8) În toate cazurile în care se organizează dezbateri publice, acestea trebuie să se desfăşoare în cel mult 10
zile de la publicarea datei şi locului unde urmează să fie organizate. Autoritatea publică în cauză trebuie să
(9) În cazul reglementării unei situaţii care, din cauza circumstanţelor sale excepţionale, impune adoptarea de
soluţii imediate, în vederea evitării unei grave atingeri aduse interesului public, proiectele de acte normative se
supun adoptării în procedura de urgenţă prevăzută de reglementările în vigoare.
SECŢIUNEA a 2-a — Dispoziţii privind participarea la procesul de luare a deciziilor
Art. 7. - (1) Participarea persoanelor interesate la lucrările şedinţelor publice se va face în următoarele
a) anunţul privind şedinţa publică se afişează la sediul autorităţii publice, inserat în site-ul propriu şi se
transmite către mass-media, cu cel puţin 3 zile înainte de desfăşurare;
b) acest anunţ trebuie adus la cunoştinţa cetăţenilor şi a asociaţiilor legal constituite care au prezentat sugestii
şi propuneri în scris, cu valoare de recomandare, referitoare la unul dintre domeniile de interes public care
urmează să fie abordat în şedinţă publică;
(2) Difuzarea anunţului şi invitarea specială a unor persoane la şedinţa publică sunt în sarcina responsabilului
desemnat pentru relaţia cu societatea civilă.
(3) Participarea persoanelor interesate la şedinţele publice se va face în limita locurilor disponibile în sala de
şedinţe, în ordinea de precădere dată de interesul asociaţiilor legal constituite în raport cu subiectul şedinţei
publice, stabilită de persoana care prezidează şedinţa publică.
Art. 8. - Persoana care prezidează şedinţa publică oferă invitaţilor şi persoanelor care participă din proprie
iniţiativă posibilitatea de a se exprima cu privire la problemele aflate pe ordinea de zi.
(2) Punctele de vedere exprimate în cadrul şedinţelor publice de persoanele menţionate la art. 8 au valoare de
Art. 10. - Minuta şedinţei publice, incluzând şi votul fiecărui membru, cu excepţia cazurilor în care s-a hotărât
vot secret, va fi afişată la sediul autorităţii publice în cauză şi publicată în site-ul propriu.
Art. 11. - (1) Autorităţile publice prevăzute la art. 4 sunt obligate să elaboreze şi să arhiveze minutele
şedinţelor publice. Atunci când se consideră necesar, şedinţele publice pot fi înregistrate.
(2) Înregistrările şedinţelor publice, cu excepţia celor prevăzute la art. 6, vor fi făcute publice, la cerere, în
condiţiile Legii nr. 544/2001 privind liberul acces la informaţiile de interes public.
Art. 12. - (1) Autorităţile publice prevăzute la art. 4 sunt obligate să întocmească şi să facă public un raport
anual privind transparenţa decizională, care va cuprinde cel puţin următoarele elemente:
e) situaţia cazurilor în care autoritatea publică a fost acţionată în justiţie pentru nerespectarea prevederilor
(2) Raportul anual privind transparenţa decizională va fi făcut public în site-ul propriu, prin afişare la sediul
propriu într-un spaţiu accesibil publicului sau prin prezentare în şedinţă publică.
Art. 13. - (1) Orice persoană care se consideră vătămată în drepturile sale, prevăzute de prezenta lege, poate
face plângere în condiţiile Legii contenciosului administrativ nr. 554/2004, cu modificările şi completările
Art. 14. - Constituie abatere disciplinară şi se sancţionează, potrivit prevederilor Legii nr. 188/1999 privind
Statutul funcţionarilor publici, cu modificările şi completările ulterioare, sau, după caz, potrivit legislaţiei muncii,
fapta funcţionarului care, din motive contrare legii, nu permite accesul persoanelor la şedinţele publice sau
împiedică implicarea persoanelor interesate în procesul de elaborare a actelor normative de interes public, în
Art. 15. - Persoanele care asistă la şedinţele publice, invitate sau din proprie iniţiativă, trebuie să respecte
regulamentul de organizare şi funcţionare a autorităţii publice. În cazul în care preşedintele de şedinţă constată
că o persoană a încălcat regulamentul, va dispune avertizarea şi, în ultimă instanţă, evacuarea acesteia.
CAPITOLUL AL IV LEA — Dispoziţii finale
Art. 16. - (1) Prezenta lege intră în vigoare în termen de 60 de zile de la data publicării în Monitorul Oficial al
Art. 17. - În termen de 30 de zile de la intrarea în vigoare a prezentei legi, autorităţile publice şi celelalte
persoane juridice prevăzute la art. 4 sunt obligate să îşi modifice regulamentul de organizare şi funcţionare în
Această lege a fost adoptată de Senat în şedinţa din 19 decembrie 2002, cu respectarea prevederilor art. 74
alin. (2) din Constituţia României.
Această lege a fost adoptată de Camera Deputaţilor în şedinţa din 19 decembrie 2002, cu respectarea
Documente similare cu Transparenta Decizionala in Admini Stratia Publica
Adina-Loredana Ilascu
DUE Procedura Legislativa Ordinara
geaxon